title: Sini Manninen

text: - XVIIIe « Salon », Rueil-Malmaison, Paris, salle Pleyel, Public Show, Pariisi, Ranska


title: Sini Manninen

text: - Salon International d'Art Naïf, Marie du IVe arrondissement, Pariisi, Ranska


title: Sini Manninen

text: - Exposition des donateurs, Musée de la ville de Matanzas, Kuuba


title: Sini Manninen

text:
- International Show of Naive Painter Art, Pariisi, Ranska
- Private painting Show, Galerie Cheize d'Or, Poitiers, Ranska


title: Sini Manninen

text:
- Exposition « 3 en 1 », mairie de Confolens, Charente, Ranska
- European Naifs, Holdsworth Galleries, Australia
- IIIe Exposition Internationale de Pontivy, Ranska


title: Sini Manninen

text:
- International Show of Naive Painter Art, Pariisi, Ranska
- Exposition privée, Galerie Cheize d'Or, Poitiers, Ranska


title: Sini Manninen

text:
- Ve Exposition Internationale de Pontivy, Ranska
- Yksityisnäyttely, Galleria Broms, Helsinki, Suomi


title: Sini Manninen

text: - Yksityisnäuyttely, Galerie Cheize d'Or, Poitiers, Ranska


title: Sini Manninen

text:
- Yksityisnäyttely, Alicante, Esoanja
- Study Benaiton, Angoulême, Ranska


title: Sini Manninen

text: - Yksityisnäyttely, Pyysaari, Helsinki, Suomi


title: Sini Manninen

text:
- Yhteisnäyttely, CNBDI, Angoulême, Ranska
- Yksityisnäyttely, Alicante, Espanja
- Yksityisnäyttely, Confolens, Charente, Ranska


title: Sini Manninen

text: - Exposition Gallery Broms, Liperi, Suomi


title: Sini Manninen

text: - Naivistisen taiteen yhteisnäyttely, Saint Junien, Ranska


title: Sini Manninen

text:
- Yksityisnäyttely, Pyysaari, Helsinki, Suomi
2005
- Yksityisnäyttely, Galleria Broms, Helsinki, Suomi


title: Sini Manninen

text:
- Naivistisen taiteen festivaali, Saint Junien, Ranska
- Naivistisen taiteen yhteisnäyttely, Montivilliers, France
- Naivistisen taiteen yhteisnäyttely, Verneuil sur Avre, Ranska


title: Sini Manninen

text: - Yhteisnäyttely,"La Balade des Naïfs", The Connoisseur's Gallery , Paris VIe art , Pariisi, Ranska


title: Sini Manninen

text: - Yhteisnäyttely, Association Art Montmartre, salle paroissiale de l'église Saint Pierre de Montmartre, Pariisi, Ranska


title: Sini Manninen

text: - Ykistyisnäyttely, Pyysaari, Helsinki, Suomi


title: Sini Manninen

text: - Yksityisnäyttely, galerie de la Fontorse et Mairie de Confolens, Confolens, Ranska


title: Sini Manninen

text: - Yksityisnäyttely, MAison des Créteurs, Saint-Germain de Confolens, Ranska


title: Sini Manninen

text: Taiteilijan kuoleman jälkeen perustettu yhdistys "Sini’s Heart in Art" päätti jatkaa taiteilijan ja hänen maalaustensa tunnetuksi tekemistä.


title: S-F Magazine

text: S-F Magazine () on japanilainen Hayakawa Shobōn julkaisema tieteiskirjallisuuslehti.


title: S-F Magazine

text: Lehden on perustanut Masami Fukushima. Lehden ensimmäinen numero on merkitty sen kannessa helmikuulle 1960, mutta se ilmestyi kirjakauppoihin jo joulukuussa 1959.


title: S-F Magazine

text: Hayakawa-palkinto myönnetään lehden lukijaäänestyksen perusteella.


title: Fredrik II (Saksi)

text: Fredrik II Lempeämielinen (; 22. elokuuta 1411 tai 1412 Leipzig – 7. syyskuuta 1464 Leipzig) oli Saksin vaaliruhtinas vuosina 1428–1464.


title: Fredrik II (Saksi)

text: Fredrik II oli vaaliruhtinas Fredrik I Sotaisan vanhin poika. Isänsä kuoltua vuonna 1428 hän peri vaaliruhtinaan arvon yksin, mutta muut hallitusasiat jaettiin hänen ja hänen kolmen veljensä kesken. Fredrik II jatkoi aluksi isänsä sotaa hussilaisia vastaan, mutta vuoden 1431 tappiollisen Tausin taistelun jälkeen hän solmi seuraavana vuonna erillisrauhan. Hän tosin osallistui vielä yhteen taisteluun hussilaisia vastaan vuonna 1438. Fredrik sai vuonna 1439 liitettyä Meissenin linnakreivikunnan osaksi Saksia. Yhden veljensä kuoltua ja toisen siirryttyä piispaksi Fredrik II ajautui valtataisteluun jäljelle jääneen veljensä, Thüringenin rajakreivi Vilhelm III:n kanssa. He kiistelivät vuonna 1440 yhdessä perimästään Thüringenin maakreivikunnasta ja heidän välilleen puhkesi vuonna 1446 viisi vuotta kestänyt Saksin veljessota. Fredrik II perusti Saksiin säännöllisesti kokoontuvat maapäivät.


title: Fredrik II (Saksi)

text: Fredrik II:n puoliso oli Itävallan herttua Ernstin tytär Margareeta. Heidän poikiaan olivat vaaliruhtinas Ernst ja herttua Albrekt, joiden kesken valtakunta jaettiin Fredrik II:n kuoltua. Molemmat pojat joutuivat vuonna 1455 niin sanotun ”Saksin prinssiryöstön” ("Prinzenraub") uhreiksi, mutta heidät saatiin pian vapautettua sieppaajana toimineen ritarin jäätyä kiinni.


title: Ernst (Saksi)

text: Ernst (24. maaliskuuta 1441 – 26. elokuuta 1486 Colditz) oli Saksin vaaliruhtinas vuosina 1464–1486. Hänestä polveutuu Wettinin hallitsijasuvun niin sanottu ernestiläinen haara.


title: Ernst (Saksi)

text: Ernstin isä oli vaaliruhtinas Fredrik II. Hän oli lapsena vuonna 1455 toinen niin sanotun ”Saksin prinssiryöstön” ("Prinzenraub") uhreista. Fredrik II:n kuoltua vuonna 1464 Ernst peri vaaliruhtinaan arvon, mutta jakoi muuten valtakuntansa hallinnon veljensä Albrektin kanssa. Vuonna 1485 valtakunta jaettiin kahtia veljesten kesken, jolloin Ernst sai pääosan Thüringeniä ja hänelle jäi vaaliruhtinaan arvo. Ernstistä tuli sukunsa ernestiläisen linjan ja Albrektista albertilaisen linjan kantaisä.


title: Ernst (Saksi)

text: Ernstin puoliso oli Baijerin herttua Albrekt III:n tytär Elisabet. Heidän vanhin poikansa oli vaaliruhtinas Fredrik Viisas.


title: Gekkan Shōnen Magazine

text: Gekkan Shōnen Magazine () on japanilainen shōnen mangalehti, jota julkaisee Kōdansha.


title: Gekkan Shōnen Magazine

text: Vuonna 2009 lehden levikki oli 904 084.


title: Cankao Xiaoxi

text: Cankao Xiaoxi (; suom. 'Referenssiuutiset') on Kiinassa julkaistava kiinankielinen sanomalehti. Maailman sanomalehtien ja uutiskustantajien liiton (WAN-IFRA, 2016) yhteenvedon mukaan Cankao Xiaoxi oli maailman seitsemänneksi laajalevikkisin sanomalehti 3,073 miljoonan numeron levikillään (2015). Se on levikiltään Kansan päivälehteä suurempi kiinalainen sanomalehti.


title: Cankao Xiaoxi

text: Vuonna 1931 perustettua lehteä kustantaa samana vuonna perustettu Kiinan valtiollinen tietotoimisto Xinhua (suom. "uusi Kiina").


title: Kurdistanin lippu

text: Kurdistanin lippu on kurdien asuttaman epäitsenäisen Kurdistanin kansallislippu. Se sai virallisen aseman Kurdistanin itsehallintoalueen parlamentissa 11. marraskuuta 1999.


title: Kurdistanin lippu

text: Lippu on suorakaide, jonka mittasuhteet ovat 3:2. Lipussa on kolme samankorkuista kenttää: punainen, valkoinen ja vihreä. Punainen symboloi kurdien vapauden puolesta taistelleiden marttyyrien verta. Valkoinen symboloi rauhaa, vapautta, demokratiaa ja sovintoa, joita Kurdistanin kansa toivoo. Vihreä symboloi Kurdistanin maanviljelyä, ympäristöä ja luontoa. Keskellä on keltainen aurinko, jossa on 21 tasasivuista sädettä. Aurinko merkitsee jatkuvuutta ja toivoa. Sen säteet symboloivat Kurdistanin kansallispäivää newrozia, joka merkitsee taistelua ja vastarintaa sortoa ja alistusta vastaan.


title: Kurdistanin lippu

text: Lipun värien uskotaan periytyneen muinaisen Meedian valtakunnan ajoista. Kurdien perinteiset värit punainen, keltainen ja vihreä esiintyvät esiintyvät monien kurdipuolueiden ja -järjestöjen symboleissa sekä naisten perinteisissä kansallispuvuissa. Myös auringolla ja tulella on pitkät juuret kurdien historiassa ja uskonnoissa. Kansallislipun juuret ulottuvat vuoteen 1920, jolloin Kurdistanin kehitysyhteisö laati Araratin tasavallan lipun. Se oli lähes samanlainen kuin Kurdistanin nykyinen lippu, paitsi että auringon ympyrän sisällä oli Araratia symboloiva vuori. Lippua käytettiin sen jälkeen Kurdistanin lippuna vuodesta 1932 alkaen julkaistussa "Hawar"-lehdessä sekä Kurdistanin tasavallan lippuna 1946–1947. Lipun asema kaikkia kurdeja yhdistävänä symbolina on vahvistunut 1990-luvulta alkaen.


title: Gekkan Shōnen Sirius

text: Gekkan Shōnen Sirius () on japanilainen shōnen mangalehti, jota julkaisee Kōdansha.


title: Gekkan Shōnen Sirius

text: Vuonna 2009 lehden levikki oli 17 334.


title: Gekkan Shōnen Sirius

text: Lehti on suunnattu 16-21 vuotiaille pojille.


title: Konttorityö

text: Oy Konttorityö on vuodesta 1938 toiminut konttorikoneiden ja toimistotekniikan maahantuojayritys. Perheyrityksen perusti Viipurin Systema-yhtiössä Viipurissa työskennellyt Markus Hynninen. Hänen työtään jatkoi hänen poikansa, yrittäjäneuvos Tom Hynninen. Vuosikymmenten mittaan Konttorityö on toiminut muun muassa Olivettin maahantuojana 1955–1968. Yrityksen erikoisalaa ovat nykyisin terveydenhuollon sanelu- ja puheentunnistusjärjestelmät, joita yritys on tuonut maahan 1960-luvulta lähtien. Konttorityöllä on nelisenkymmentä jälleenmyyjää ympäri Suomen. Yrityksen toimitusjohtaja on Perttu Hynninen.


title: Konttorityö

text: Systema-yrityksen konkurssin 1931 jälkeen Viipurin Systema oli yksi itsenäisistä jälleenmyyjistä, joka saattoi jatkaa toimintaansa. Sen pääomistajia 1930-luvulla olivat Markus Hynninen ja Paul Pöyhönen. Hynninen oli lisäksi mukana helsinkiläisessä Oy Mercedes Ab:ssa, joka toi maahan saksalaisia Roto-monistuskoneita ja toimi myöhemmin nimellä Oy Merso Ab. Kun Hynnisen ja Pöyhösen välille syntyi kitkaa, Hynninen muutti Helsinkiin ja siirsi kaikki Viipurin Systeman edustukset uuteen yhtiöönsä Konttorityö Oy:hyn. Sen nimen hän otti Viipurin Systeman muutaman numeron verran julkaisemasta "Konttorityö"-lehdestä. Hynninen sai pian myös Tampereen, Vaasan, Oulun, Kuopion ja Lahden konkurssilta välttyneet Systemat muuttamaan nimensä Konttorityöksi ja liittymään näin Hynnisen ketjuun.


title: Konttorityö

text: Markus Hynninen värväytyi vapaaehtoisena talvisotaan, vapautui palveluksesta 1942 ja kuoli vuonna 1944 sydäninfarktiin. Heti sotien jälkeen Konttorityöllä oli muiden suomalaisyritysten tavoin vaikeuksia saada myytävää tavaraa Saksasta ja Yhdysvalloista, ja päätuotteiksi muodostuivat ruotsalaiset Addo- ja Original-Odhner-laskukoneet. Sotien jälkeenkin Konttorityö säilytti kuitenkin asemansa muun muassa maan suurimpana konttorikoneiden korjaamona. 1950-luvun puolivälissä Konttorityö sai italialaisen Olivettin maahantuonnin itselleen Paul Pöyhösen perustamalta Vistemalta.


title: Konttorityö

text: 1960-luvun lopulla Olivettin uudet yhteyshenkilöt asettivat Konttorityölle uusia ehtoja, joita yritys ei hyväksynyt. Konttorityö luopui Olivettin maahantuonnista mutta jatkoi sen laitteiden korjaamista. Onnekseen yritys oli juuri aloittanut sanelukoneyhteistyön Philipsin kanssa, mihin Konttorityön nykyinenkin liiketoiminta paljolti perustuu. 1970-luvun alussa Philips kehitti ja valmisti myös laskukoneita ja varhaisia tietokoneita. Suomen valtion kanssa tehdyn ison tietotekniikkakaupan toimitusvaikeudet aiheuttivat välien viilenemisen Philipsiin, ja päädyttiin Konttorityön tietokoneosaston myymiseen Philipsille. 1970-luvulla Konttorityö markkinoi myös japanilaisten valmistajien Casion, Seikon ja Citizenin toimistotekniikkaa, ja myöhemmin toi maahan Infotec-merkkisiä kopiokoneita ja fakseja, mutta päätuotteiksi muodostuivat sanelu- ja puheentunnistuslaitteet.


title: Ilomantsinjärvi

text: Ilomantsinjärvi on Pohjois-Karjalassa Ilomantsissa Ilomantsin kirkonkylällä sijaitseva järvi.


title: Ilomantsinjärvi

text: Järven pinta-ala on 920 hehtaaria eli 9,2 neliökilometriä. Se on 4,6 kilometriä pitkä ja 3,4 kilometriä leveä. Järvenselkä on laaja ja avoin.


title: Ilomantsinjärvi

text: Järvessä on laskettu olevan 14 saarta. Niiden yhteispinta-ala on neljä hehtaaria, mikä on noin 0,4 % järven kokonaispinta-alasta. Saarista Hiidensaari ja Papatinniemen kärjen päässä oleva saari ovat yli hehtaarin suuruisia, ja Pajuluoto, Kontioluoto, Piiloluoto, Lammassaari ja Väliniemen edustan saari ovat yli aarin ja muut seitsemän muuta saarta ovat alle aarin kokoisia.


title: Ilomantsinjärvi

text: Järvi on luodattu ja siitä on julkaistu syvyyskartat. Sen tilavuus on 14 miljoonaa kuutiometriä eli 0,014 kuutiokilometriä. Järven keskisyvyys on 1,6 metriä ja suurin syvyys on 2,3 metriä. Järvi on tasapohjainen.


title: Ilomantsinjärvi

text: Järven rantaviivan pituus on 25 kilometriä, josta saarten rantaviivan yhteispituus on kolme kilometriä. Rannat ovat pääosin soistunutta metsämaata. Puolet järven itärannasta on Ilomantsin kirkonkylän taajama-aluetta. Molemmat kirkot ja toinen hautausmaa sijaitsevat järvenrannan läheisyydessä. Muu asutus jää yhteen maatilaan ja muutamaan vapaa-ajan asuntoon. Joensuusta alkava Ilomantsin rata ohittaa järven sen eteläpuolelta.


title: Ilomantsinjärvi

text: Järvi sijaitsee Vuoksen vesistössä (vesistöaluetunnus 04) Koitajoen valuma-alueen (04.9) Mekrijärven–Nuorajärven alueella (04.92), jonka Ilomantsinjärven valuma-alueeseen (04.926) järvi kuuluu. Järven vedenpinnan korkeus on 144,5 metriä mpy.


title: Ilomantsinjärvi

text: Valuma-alue saa pääosan vedestään omalta valuma-alueeltaan. Ilomantsinjärvi valuma-alueella on yhdeksän yli hehtaarin kokoista järveä tai lampea, jotka laskevat suoraan tai välillisesti järveen. Niistä huomattavimpia ovat Tervonlampi (2 ha), Rentutlampi (1 ha) ja Sikrenlampi (2 ha), jotka laskevat Mustajokea myöten etelästä, sekä Havukkalampi (2 ha), Kätkytlampi (3 ha), Markunlampi (5 ha), Haukilampi (3 ha) ja Korpilampi (34 ha) Riihijokea myöten kaakosta. Pieni Akonlampi (2 ha) yhtyy lännestä Kimiinpohjaa pitkin Mustjokeen sen alajuoksulle.


title: Ilomantsinjärvi

text: Järven laskujoki Ilomantsinjoki lähtee järven pohjoisrannasta ja se laskee 4,7 kilometrin päässä Mekrijärveen, jonka vedenpinta on Palojärven patoamisen seurauksena kohonnut.


title: Judith Blunt-Lytton

text: Judith Anne Dorothea Blunt-Lytton, Wentworthin 16. paronitar (1873–1957) oli brittiläinen aatelinen ja hevostenkasvattaja. Hän oli kirjailija Wilfrid Scawen Bluntin ja Wentworthin paronittaren Anne Kingin tytär. He perustivat Englantiin Crabbet Arabian Stud -nimisen hevossiittolan, jonka Judith Blunt peri. Hän hoiti siittolaa kuolemaansa 1957 asti. Siittolan merkitys on suuri, sillä 2010-luvulla yli 90 prosentilla arabianhevosista on siittolan sukulinjaa. Blunt jalosti 1920-luvulla omistamansa Skowronek-nimisen arabianhevosorin welshponitamman kanssa ja loi welara-ponirodun. Blunt oli naimisissa Neville Bulwer-Lyttonin kanssa.


title: Lankaköynnökset

text: Lankaköynnökset ("Muehlenbeckia") on tatarkasvien (Polygonaceae) heimoon kuuluva kasvisuku. Sukuun kuuluu ainakin 12 lajia, joiden lisäksi monien sukuun kuvattujen lajien taksonominen asema on toistaiseksi epäselvä.


title: Mormonin uhri

text: Mormonin uhri (myös "Mormoonin uhri", ) on vuonna 1911 valmistunut tanskalainen mykkäelokuva. August Blomin ohjaaman melodraaman pääosaa esittää Valdemar Psilander.


title: Mormonin uhri

text: Mormonipappi Larsson suostuttelee Ninan lähtemään mukanaan Utahiin, jossa hän aikoo tehdä hänestä jalkavaimonsa. Matkalla Nina muuttaa mielensä, mutta Larsson huumaa naisen ja salakuljettaa hänet Amerikkaan. Ninan veli Olaf ja sulhanen Sven Berg jäljittävät Ninan Salt Lake Cityyn, jossa he onnistuvat vapauttamaan hänet. Larsson saa surmansa omasta luodistaan.


title: Mormonin uhri

text: Nordisk Films Kompagnin tuottama "Mormonin uhri" kuuluu valkoista orjakauppaa käsittelevien ”eroottisten melodraamojen” sarjaan. Mormoniyhteisön herättämät epäluulot ja pelot olivat sopiva teema, jonka avulla elokuvan raflaava sisältö voitiin naamioida varoittavaksi esimerkiksi psyykeltään heikkoina pidetyille naisille. "Mormonin uhri" heijastaa myös yleisempää yhteiskunnan modernisaation herättämää epävarmuutta. Kokonaan Tanskassa kuvattu elokuva on yksityiskohdiltaan täysin epäuskottava, mutta tuolloin vielä tottumaton elokuvayleisö ei ilmeisesti kiinnittänyt huomiota sen puutteisiin.


title: Mormonin uhri

text: Kansainväliselle yleisölle suunnattu "Mormonin uhri" oli suuri yleisömenestys varsinkin Britanniassa ja Yhdysvalloissa. Se aloitti mormonivastaisten elokuvien sarjan, jonka käyttövoimana olivat mormonien harjoittama moniavioisuus ja yhteisön historialliset konfliktit muun väestön kanssa. Yhdysvaltojen mormoniyhteisö yritti turhaan saada "Mormonin uhrin" kielletyksi, mikä lisäsi ennestään yleisön kiinnostusta sitä kohtaan. Mormonivastaisten elokuvien sarja sai yhteisön kiinnostumaan kuvastaan valkokankaalla ja käyttämään elokuvaa myös oman propagandansa välineenä.


title: Mormonin uhri

text: "Mormonin uhria" esitettiin Suomessa kolme viikkoa Tanskan-ensi-illan jälkeen. Elokuvaan liitettyä tendenssiä kuvastaa "Helsingin Sanomissa" julkaistu Lyyra Teatterin mainos:


title: Mormonin uhri

text: Suomessa mormonismi ei liene ollut kovin ajankohtainen aihe, mutta "Mormonin uhri" aiheutti toisenlaisen, elokuvien maahantuontiin liittyneen skandaalin. Frans Engström väitti hankkineensa elokuvaan yksinoikeuden Olympia Teatteria varten suoraan Nordisk Filmsiltä, kun taas Lyyran omistanut Hjalmar V. Pohjanheimo oli vuokrannut sen Pietarista. Pohjanheimon nostamassa kunnianloukkausjutussa Engström tuomittiin lopulta sakkoihin.


title: Bryan Greenberg

text: Bryan Greenberg (s. 24. toukokuuta 1978 Omaha, Nebraska, Yhdysvallat) on yhdysvaltalainen näyttelijä ja laulaja. Hän on näytellyt muun muassa televisiosarjassa "Tunteet pelissä" sekä elokuvissa "Oikeanlaista kemiaa" ja "Morsianten sota". Hän on julkaissut myös kolme studioalbumia.


title: Albrekt Rohkea

text: Albrekt Rohkea (, myös "Albrekt Animosus"; 27. tai 31. heinäkuuta 1443 Grimma – 12. syyskuuta 1500 Emden) oli Meissenin rajakreivi (nimellä Albrekt III) ja Saksin herttua vuosina 1485–1500. Hänestä polveutuu Wettinin hallitsijasuvun albertilainen haara.


title: Albrekt Rohkea

text: Albrekt oli Saksin vaaliruhtinas Fredrik II:n nuorempi poika. Hän oli lapsena vuonna 1455 yhdessä veljensä Ernstin kanssa niin sanotun ”Saksin prinssiryöstön” ("Prinzenraub") uhreina. Fredrik II:n kuoltua vuonna 1464 Ernst ja Albrekt hallitsivat valtakuntaa yhdessä, mutta Ernst sai vanhempana vaaliruhtinaan arvon. Perittyään pojattomana kuolleelta sedältään Thüringenin alueen vuonna 1485 veljekset jakoivat valtakunnan niin sanotussa Leipzigin jaossa, jossa Albrektille jäi Wettinien historiallinen läänitys Meissenin rajakreivikunta. Jaon seurauksena Albrektista sai alkunsa Wettinien albertilainen haara ja Ernstistä ernestiläinen haara. Albrekt toimi myöhemmin useilla sotaretkillä keisarillisten joukkojen päällikkönä ja sai Pyhän saksalais-roomalaisen kerisarikunnan marsalkan arvon. Hän toimi vuosina 1488–1493 Alankomaiden käskynhaltijana ja sai 1498 perinnöllisen Friisinmaan käskynhaltijan viran.


title: Albrekt Rohkea

text: Albrektin puoliso oli vuodesta 1464 Böömin kuningas Georg Podiebradin tytär Zedena. Heidän pojistaan Yrjö Parrakas ja Henrik Hurskas olivat molemmat myöhemmin Saksin herttuoina. Albrekt pyrki huonolla menestyksellä Böömin kuninkaaksi appensa kuoltua vuonna 1471.


title: Nihon Keizai Shimbun

text: Nihon Keizai Shimbun (), lyhyesti Nikkei Shimbun tai Nikkei) on Japanissa julkaistava arvostettu talouspainotteinen japaninkielinen sanomalehti. Lehti uutisoi erityisesti kauppaan, teollisuuteen, rahoitukseen, valtiovallan liike-elämään liittyviin säädöksiin, maailmankauppaan, ja muista talouselämään liityvistä aiheista. Maailman sanomalehtien ja uutiskustantajien liiton vuoden 2016 yhteenvedon (WAN-IFRA 2016) mukaan lehti oli levikiltään maailman 10. suurin sanomalehti 2,729 miljoonan numeron levikillään (2015). Saman listan mukaan Nikkei Shimbun oli Japanin neljänneksi laajalevikkisin sanomalehti.


title: Nihon Keizai Shimbun

text: Alkujaan nimellä "Chugai Bukka Shimpo" ('Koti- ja ulkomaan hintauutiset') julkaistu sanomalehti on perustettu vuonna 1876. Lehti vaihtoi nimensä muotoon "Chugai Shogyo Shimpo" （'Koti- ja ulkomaiden talousuutiset'） vuonna 1889. Nykynimen "Nihon Keizai Shimbun" lehti sai vuonna 1946. Lehteä kustantaa mediakonserni Nikkei Inc., jonka kotipaikka on Tokio. Lehdestä julkaistaan Osakassa, Sapporossa, Seibussa ja Tokiossa sekä aamun että iltapäivän painos, jotka sisällöltään poikkeavat toisistaan. Lehteä painetaan kaikkiaan 35 paikkakunnalla Japanissa ja ulkomailla.


title: Nihon Keizai Shimbun

text: Marraskuussa 2015 Nikkein kustantaja Nikkei Inc. hankki omistukseensa tunnetun englanninkielisen talouslehden Financial Timesin kustantajan FT Groupin sen aiemmin omistaneelta Pearsonlta.


title: Greenberg

text: Greenberg on muun muassa seuraavien henkilöiden sukunimi:


title: Berwickin rautatieasema (Sussex)

text: Berwickin rautatieasema on rautatieasema Berwickin kylässä East Sussexissa. Se sijaitsee East Coastway Linen varrella.


title: Berwickin rautatieasema (Sussex)

text: Asema avattiin 27. kesäkuuta 1846. Sitä käytti 84 254 matkustajaa kaudella 2015–2016.


title: Berwickin rautatieasema

text: Berwickin rautatieasema voi tarkoittaa seuraavia:


title: Sankei Shimbun

text: Sankei Shimbun (, merkitykseltään 'Teollisuuden ja talouden sanomalehti') on Japanissa julkaistava japaninkielinen sanomalehti. Se luokitellaan noin 1,6 miljoonan numeron levikillään (2016) yleensä Japanin kymmenen suurimman sanomalehden joukkoon. Lehteä kustantaa tokiolainen kustannusyhtiö Sankei Shimbun Co., Ltd.


title: Työväen Urheilulehti

text: Työväen Urheilulehti oli vuosina 1917–1930 ilmestynyt suomalainen urheilulehti, joka toimi Työväen Urheiluliiton äänenkannatajana. Se lakkautettiin vuonna 1930 voimaantulleiden kommunistilakien nojalla.


title: Työväen Urheilulehti

text: "Työväen Urheilulehden" perustaminen sai alkunsa 1910-luvun alkupuoliskolla, jolloin Suomen työväenliikkeen keskuudessa oli esillä myös oman työläisurheiluliiton perustaminen porvarillisen SVUL:n rinnalle. Liittohanke kuitenkin haudattiin jo vuonna 1913 ja tämän jälkeen tärkeämmäksi nousi työläisurheilijoille suunnatun lehden perustaminen. Aluksi oli esillä "Työläisnuoriso"-lehden ja sen seuraajan "Nuorison" laajentaminen, kunnes joulukuussa 1915 "Työmies"-lehdessä esitettiin kokonaan uuden lehden perustamista. "Työmiehen" mukaan Suomessa oli noin 150 000 urheilijaa, joista valtaosa kuului työväestöön, mutta "Suomen Urheilulehteä" pidettiin puolueellisena, sen ollessa kallellaan porvariston suuntaan.


title: Työväen Urheilulehti

text: Osa työväenliikkeen vaikuttajista oli Väinö Lähteisen johdolla edelleen sitä mieltä, että ensin piti saada aikaiseksi työläisurheiluliitto, jonka jälkeen sille voitaisiin perustaa oma äänenkannattaja. Edvard Valpas sen sijaan oli päinvastaista mieltä, vaikka olikin kysymyksessä hyvin varovainen. Hänen laatimiensa laskelmien mukaan lehden julkaiseminen ei olisi kannattavaa yhdistyspohjalta, vaan sen taakse pitäisi perustaa osakeyhtiö. Lehtiyhtiö päätettiin perustaa marraskuussa 1916 Helsingin Jyryn juhlahuoneistossa pidetyssä kokouksessa, jossa oli paikalla 70 työläisurheilun vaikuttajaa eri puolilta maata. "Työväen Urheilulehti Osakeyhtiö" perustettiin lopullisesti maaliskuussa 1917 ja näytenumero ilmestyi kesäkuun alussa. Lehden ensimmäiseen toimituskuntaan kuuluivat toimitussihteeri Ola Fogelberg, sekä toimittajina Eino Pekkala, Edvard Valpas, Väinö Lähteinen ja Väinö Laherma.


title: Työväen Urheilulehti

text: "Työväen Urheilulehden" syntymisen jälkeen työläisurheiluliiton perustaminen nousi jälleen esille, mutta jäi kuitenkin toteutumatta vuoden 1917 levottomuuksien ja tammikuussa 1918 puhjenneen sisällissodan vuoksi. Suomen Työväen Urheiluliitto perustettiin vasta tammikuussa 1919, kun SVUL oli erottanut jäsenyydetään kaikki punaisten puolella taistelleet seurat ja urheilijat. "Työväen Urheilulehdestä" tuli uuden liiton äänenkannattaja, mutta sen julkaisijana säilyi edelleen osakeyhtiö. 1920-luvun kuluessa TUL:ssa puhkesi sosialidemokraattien ja kommunistien välinen valtataistelu, joka lopulta vuoden 1927 liittokokouksessa päättyi sosialidemokraattien voittoon. "Työväen Urheilulehti Osakeyhtiö" oli kuitenkin kommunistien hallussa, eivätkä sosialidemokraatit yrityksistään huolimatta saaneet sitä haltuunsa, vaikka vuoden 1927 liittokokouksessa tehtiinkin päätös lehtiyhtiön lakkauttamisesta ja lehden ottamisesta liiton julkaistavaksi vuoden 1928 alusta lähtien. Osakeyhtiön kommunistienemmistöinen johtokunta teki päätöksen jatkaa lehden julkaisemista, jonka seurauksena sosialidemokraatit päättivät marraskuussa 1927 perustaa oman "TUL-lehden". Lehdet ilmestyivät rinnakkain kahden ja puolen vuoden ajan, kunnes "Työväen Urheilulehti" lakkautettiin tammikuussa 1930 voimaantulleiden kommunistilakien nojalla.


title: The Times Group

text: Bennett, Coleman & Co. Ltd. eli The Times Group on vuonna 1892 perustettu intialainen lehtitalo ja kustannusyhtiö. Yrityksen kotipaikka on New Delhi. Sen julkaisuihin kuuluvat muun muassa Intian ja maailman levikiltään suurimpien englanninkielisten sanomalehtien joukkoon lukeutuva "The Times of India" ja Intian johtaviin talousjulkaisuihin lukeutuva "The Economic Times".


title: Hubert Burda Media

text: Hubert Burda Media on suuri saksalainen lehtialan kustannusyhtiö, jota hallitaan kommandiittiyhtiömuotoisen holdingyhtiön kautta. Runsaan 3,0 miljardin Yhdysvaltain dollarin liikevaihdon vuonna 2015 tehneellä lehtikonsernillä oli 93 omaa lehteä ja se edusti 320 kansainvälistä nimikettä Saksassa. Konsernin päätoimipisteet sijaitsevat Saksan Offenburgissa ja Münchenissä. Konserniyhtiöllä oli vuoden 2016 lopussa palveluksessaan yli 10 400 henkeä.


title: Hubert Burda Media

text: Määrävän osake-enemmistön yhtiöstä omistaa saksalainen miljardööri Herbert Burda kahden lapsensa ja yhteistyökumppaninsa (Paul-Bernhard Kallen) kanssa.


title: Capsule Communicator

text: Capsule Communicator (CAPCOM) on avaruusalusten lennonjohdossa henkilö, jonka tehtävänä on puhua astronauttien kanssa. Esimerkiksi Apollo 11-lennolla oli 4 CAPCOMia. Kyseinen lyhenne luotiin miehitettyjen avaruuslentojen alkuaikoina, jolloin alukset olivat kapseleita. Nykyään tehtävänimikkeenä käytetään titteliä Spacecraft Communicator. Nykyisin usein tehtävää hoitaa lennonjohdossa astronautin koulutuksen saanut henkilö.


title: Krapit

text: Krapit eli värimatarat ("Rubia") on kasvisuku matarakasvien heimossa ja matarakasvien tyyppisuku. Siihen kuuluu 82 lajia. Useita krappeja viljellään värikasvina.


title: Hermann Weyl

text: Claus Hugo Hermann Weyl (9. marraskuuta 1885 Elmshorn bei Hamburg – 8. joulukuuta 1955 Zürich) oli saksalainen matemaatikko. Hänet luetaan yhdeksi 1900-luvun tärkeimmistä matemaatikoista, ja hän oli työllään kenttä- ja ryhmäteorian saralla luomassa teoreettisen fysiikan perustaa.


title: Hermann Weyl

text: Hän opiskeli matematiikkaa Göttingenissä vuosina 1904–1908 ja jatkoi opiskeluaan Zürichin teknillisessä korkeakoulussa vuoteen 1913 asti.


title: Hermann Weyl

text: Weyl opetti Princetonin Institute of Advanced Studyssa vuosina 1933–1951 matematiikkaa, mutta keskitti tutkimustyönsä moderniin fysiikkaan: pääasiassa suhteellisuusteoriaan ja kvanttimekaniikkaan.


title: Aleksander Reichenberg

text: Aleksander Reichenberg (s. 13. kesäkuuta 1992 Mora, Ruotsi) on norjalainen jääkiekkoilija, joka pelaa Tšekin Extraligan HC Sparta Prahassa. Hän on pelipaikaltaan vasen laitahyökkääjä.


title: Aleksander Reichenberg

text: Reichenberg syntyi Ruotsin Morassa, kun hänen isänsä Ronny pelasi vielä kotimaassaan. Reichenberg muutti perheineen Norjaan vuoden ikäisenä, kun hänen isänsä siirtyi pelaamaan Lillehammer IK:n joukkueeseen. Perhe asettui Lillehammerin kaupunkiin ja Aleksander Reichenberg aloitti siellä jääkiekkoilun. Kaudella 2008–2009 hän voitti seuran U19-junioreiden sisäisen piste-, maali- ja syöttöpörssin tehoilla 30+28=58, joilla Reichenberg oli koko Norjan U19-sarjan toiseksi paras maalintekijä Manglerud Starin Eirik Edstrømin kanssa ja pistepörssin kolmas hänen jälkeensä. Sekä piste- että maalipörssissä heidän edellään oli vain Manglerud Starin Sondre Olden. Reichenberg voitti kauden päätteeksi sarjan mestaruuden. Hän debytoi kauden aikana myös miesten peleissä pelattuaan 15 ottelua Lillehammerin kakkosjoukkueessa, Norjan I-divisioonassa. Vain 16-vuotias Reichenberg pelasi kauden aikana myös kaksi ottelua GET-ligaenissa.


title: Aleksander Reichenberg

text: Varsinaisella GET-ligaenin tulokaskaudellaan 2009–2010 17-vuotias Reichenberg teki 39 runkosarja- ja yhdessä playoff-ottelussa yhden syöttöpisteen. Hän pelasi ison osan kaudestaan myös Lillehammerin kakkosjoukkueessa, mutta vahvisti myös seuran U19-junioreita, jossa Reichenberg voitti kauden päätteeksi mestaruuden. Kaudella 2010–2011 hän teki GET-ligaenin runkosarjassa tehot 8+3=11 ja pudotuspeleissä tehot 2+4=6. Reichenberg vahvisti kauden aikana myös Lillehammerin U19-junioreita. Hän voitti koko Norjan U19-sarjan pudotuspelien syöttöpörssin ja joukkueensa sisäisen pistepörssin tehoilla 2+9=11. Reichenbergin kausi päättyi sarjan jo kolmanteen peräkkäiseen mestaruuteen.


title: Aleksander Reichenberg

text: Kaudella 2012–2013 Reichenberg oli Lillehammerin toiseksi paras maalintekijä ja neljänneksi paras pistemies tehoilla 20+13=33. Kaudella 2013–2014 hän teki GET-ligaenin yhden kauden piste-ennätyksensä tehoilla 16+27=43, joilla hän oli joukkueensa neljänneksi paras pistemies. Kaudella 2014–2015 Reichenberg oli Lillehammerin toiseksi paras maalintekijä Mikael Zettergrenin kanssa ja sijoittui joukkueen sisäisessä pistepörssissä neljänneksi tehoilla 18+17=35. Kaudeksi 2015–2016 hän siirtyi kaksivuotisella sopimuksella Storhamar Dragonsin riveihin. Kaudella 2016–2017 Reichenberg oli joukkueen toiseksi paras pistemies Joakim Jensenin jälkeen tehoilla 16+18=34. Pudotuspeleissä hän jakoi Lillehammerin sisäisen maalipörssin voiton Jensenin ja Mikael Zettergrenin kanssa neljällä osumallaan.


title: Aleksander Reichenberg

text: Reichenberg siirtyi kaudeksi 2017–2018 vuoden mittaisella sopimuksella Tšekin Extraligan HC Sparta Prahaan.


title: Aleksander Reichenberg

text: Reichenberg edusti Norjaa MM-kilpailuissa vuonna 2017. Yhteensä hän on pelannut 22 A-maaottelua tehopistein 5+6=11. Reichenberg teki A-maajoukkudebyyttinsä Euro Hockey Challengessa 9. huhtikuuta 2014 hänen kotikaupungissaan Lillehammerissa Valko-Venäjää vastaan.


title: Aleksander Reichenberg

text: Reichenberg pelasi myös alle 20-vuotiaiden IA-divisioonan MM-kilpailuissa vuonna 2012, jolloin hän voitti pronssia. Reichenberg pelasi myös alle 18-vuotiaiden I-divisioonan MM-kilpailuissa vuonna 2010, jolloin hän voitti A-lohkon kultaa ja oli nostamassa Norjaa seuraavaksi vuodeksi A-sarjaan.


title: Aleksander Reichenberg

text: Reichenbergin ruotsalainen isä Ronny pelasi omalla urallaan neljänä kautena Leksands IF:n Elitserien-joukkueessa. Hän siirtyi Norjaan Lillehammer IK:n joukkueeseen vuonna 1993 ja asettui Lillehammerin kaupunkiin, missä Aleksander kasvoi.


title: Ugandan protektoraatti

text: Ugandan protektoraatti oli brittiläisen imperiumin protektoraatti vuodesta 1894 vuoteen 1962. Vuonna 1893 Imperial British East Africa Company siirsi pääosin Bugandasta koostuvan alueen hallinto-oikeudet Yhdistyneelle kuningaskunnalle.


title: Ugandan protektoraatti

text: Vuonna 1894 Ugandan protektoraatti perustettiin, ja valta-aluetta laajennettiin Bugandan rajojen yli käsittämään alueen, joka käsitti suurimmilta osin nykyisen Ugandan rajat.


title: Miio

text: Miio on Suomessa käytetty etunimi. Se tulee yleensä nimestä Mio, Mio on yleensä Ruotsissa käytetty etunimi. Miio on Suomalainen käännös etunimestä Mio. Miion nimellä ei ole nimipäivää Suomessa mutta sitä yleensä vietetään Miron nimipäivänä.


title: The Orville

text: The Orville on yhdysvaltalainen vuonna 2017 alkanut science fiction -painotteinen draamakomediasarja. Sen on luonut Seth MacFarlane ja hänen itsensä lisäksi näyttelijäkaartiin kuuluu Adrianne Palicki, Penny Johnson Jerald, Scott Grimes ja Halston Sage. Sarjan esittäminen aloitettiin yhdysvalloissa Foxin kanavalla 10. syyskuuta 2017. Suomessa sarja alkoi Fox-kanavalla 1. tammikuuta 2018.


title: The Orville

text: The Orville -sarjassa on paljon vivahteita Star Trekin maailmasta. Tarina sijoittuu U.S.S. Orville (ECV-197) nimiselle keskikokoiselle tutkimusalukselle 400 vuoden päässä tulevaisuudessa.


title: The Orville

text: Toukokuussa 2016 ilmoitettiin Foxin tilanneen 13-osaisen tuotantokauden suoraan MacFarlanen käsikirjoituksen pohjalta. MacFarlane on sanonut saaneensa käsikirjoitukseen paljon vaikutteita "Hämärän rajamailla" ja "Star Trek" sarjoista.


title: The Orville

text: Vuoden 2016 elokuussa Jon Favreau lupautui ohjaamaan sarjan pilottijakson. Myöhemmin ohjaajiksi tulivat Jonathan Frakes ja Robert Duncan McNeill.


title: The Orville

text: Sarja uusittiin toiselle kaudelleen marraskuussa 2017.


title: Nomi (täsmennyssivu)

text: Nomi voi viitata johonkin seuraavista:


title: Hayakawa Shobō

text: Hayakawa Publishing Corporation () on japanilainen kustantamo. Yhtiö julkaisee muun muassa "S-F Magazine" tieteiskirjallisuuslehteä, jonka lukijaäänestyksen perusteella jaetaan Hayakawa-palkinto.


title: Hayakawa Shobō

text: Yhtiö julkaisee kirjoja useilla eri nimikkeillä:


title: Formoosireaktio

text: Formoosireaktio on kemiallinen reaktio, jossa formaldehydi reagoi emäksisissä olosuhteissa muodostaen hiilihydraatteja. Ensimmäisen kerran reaktion raportoi venäläinen kemisti Aleksandr Butlerov vuonna 1861. Formoosireaktio on tärkeässä osassa elämän alkuperää koskevissa teorioissa ja astrobiologiassa, koska sen välivaiheita esiintyy tähtienvälisessä aineessa.


title: Formoosireaktio

text: Butlerov havaitsi formaldehydin muodostavan emäksisessä vesiliuoksessa noin 20 eri hiilihydraattia sisältävän seoksen. Reaktiolle mekanismin esitti ensimmäisenä Ronald Breslow. Formaldehydi reagoi kondensaatioreaktiolla emäksisissä olosuhteissa kahdenarvoisen kationin esimerkiksi kalsiumionin läsnä ollessa muodostaen glykolialdehydiä. Glykolialdehydi reagoi näissä olosuhteissa edelleen glyseraldehydiä, joka voi edelleen isomeroitua dihydroksiasetoniksi. Nämä alkoholit reagoivat edelleen muodostaen tetrooseja, pentooseja ja heksooseja. Formoosireaktio on autokatalyyttinen, sillä ensimmäisessä vaiheessa muodostuva glykolialdehydi muodostaa kalsiumionin kanssa kompleksin, joka katalysoi glykolialdehydin muodostumista formaldehydistä. Reaktiotyypiltään formoosireaktion vaiheet ovat aldoliadditioita. Butlerovin raportoimana muodostuu eri sokereiden raseeminen seos, mutta kiraalisten yhdisteiden esimerkiksi L-aminohappojen on havaittu katalysoivat D-konfiguraation omaavien hiilihydraattien muodostumista.


title: Formoosireaktio

text: Formoosireaktio on tärkeä elämän alkuperän kannalta, koska se antaa selityksen hiilihydraattien muodostumiselle yksinkertaisista lähtöaineista. Ongelmana on, että reaktio tarvitsee 1–2 % formaldehydipitoisuuden toimiakseen tehokkaasti ja koska formaldehydi on hyvin reaktiivinen molekyyli on luonnossa tällaisen pitoisuuden saavuttaminen vaikeaa. Toinen ongelma on, että formoosireaktio on epäspesifinen reaktio, joka tuottaa suuren joukon eri hiilihydraatteja, mutta hyvin vähän elämälle tärkeää riboosia, koska riboosi reagoi hyvin helposti muiksi hiilihydraateiksi formaldehydin kanssa. Eräiden boraattimineraalien kuten booraksi ja colemaniitti kuitenkin pysäyttävät formoosireaktion riboosin asteelle. Tämä johtuu siitä, että riboosi muodostaa näiden mineraalien kanssa rengasrakenteisen boraattiesterin, joka ei reagoi eteenpäin formaldehydin kanssa. Formaldehydiä ja glykolialdehydiä on spektroskooppisten tutkimusten perusteella havaittu muun muassa tähtienvälisessä aineessa ja komeetoissa.


title: Imagine (tietokoneohjelma)

text: Imagine (myös nimellä Imagine 3D) oli Impulse, Inc:n kehittämä Amigalle julkaistu 3D-grafiikan säteenseuranta ja mallinnusohjelma.


title: Imagine (tietokoneohjelma)

text: Ohjelma on kehitetty yrityksen aiemman TurboSilver-ohjelman pohjalta, jonka yhtiö esitteli vuonna 1986 AmiEXPOssa.


title: Imagine (tietokoneohjelma)

text: Ohjelman ensimmäinen versio julkaistiin vuonna 1990.


title: Imagine (tietokoneohjelma)

text: Version 5 julkaisun jälkeen kehityksessä on ollut mukana tuki PowerPC-suorittimille ohjelman versioon 6.


title: Imagine (tietokoneohjelma)

text: Amiga Magazine vertaili ohjelman versiota 2.0 Caligari -ohjelman versioon 2.0 vuonna 1992. Lehti esitteli ohjelman versiota 3.0 vuonna 1994.


title: Imagine (tietokoneohjelma)

text: Ohjelman versio 4.0 on julkaistu CU Amiga -lehden kansilevykkeellä vuonna 1997.


title: François Civil

text: François Civil (s. 29. tammikuuta 1989) on ranskalainen näyttelijä. Hän on näytellyt muun muassa elokuvissa "As Above/So Below" ja "Frank."


title: Kustaa Vaasa (täsmennyssivu)

text: Kustaa Vaasa voi tarkoittaa ainakin seuraavia:


title: LightWave 3D

text:
LightWave 3D on NewTekin kehittämä säteenseuranta ja 3D-grafiikan mallinnusohjelma.
Ohjelma on julkaistu Amigalle vuonna 1990 Video Toaster -laajennuskortin yhteydessä. Ohjelman olivat kehittäneet Allen Hastings ja Stuart Ferguson. Hastings oli aiemmin kehittänyt Amigalle VideoScape 3D -ohjelman.


title: LightWave 3D

text: Ohjelmaa on käytetty Babylon 5 -televisio-ohjelman teossa. NewTek on saanut Emmy Engineering Plaque -palkinnon vuonna 2003 ohjelmasta. Myös SeaQuest DSV:n teossa on käytetty LightWavea.


title: LightWave 3D

text: Ohjelma oli aluksi saatavilla vain Video Toasterin mukana, mutta tuli saataville erillisenä vuonna 1994. Joillekin asiakkaille ohjelma oli varsinainen syy ostaa kortti.


title: LightWave 3D

text: "" -sarjan teossa käytettiin rinnakkain ohjelman versioita Amigalle ja SGI:n työasemille.


title: LightWave 3D

text: Ohjelmasta on julkaistu versiot myös muun muassa Silicon Graphicsin (SGI) työasemille, Windowsille ja OS X:lle.


title: Barzan

text: Barzan on kaupunki Pohjois-Irakissa. Kaupunki on syrjäinen ja taloudellisesti vähäpätöinen ja se tunnetaankin parhaiten barzanien kurdiheimon kotiseutuna.


title: Barzan

text: Barza sijaitsee Pohjois-Irakissa lähellä maan Turkin vastaista rajaa Shirinvuoren ja ylisen Zabjoen välissä. Alue on vuoristoista ja koostuu metsäisistä laaksoista. Alueelle on ehdotettu muodostettavan kansallispuisto. Lähialueen vuoret ovat tärkeitä paikallisille lajeille, joista lähistöllä tavataan esimerkiksi besoaarivuohia. Alue on yksi harvoista paikoista Irakin Kurdistanissa, joissa villivuohet ovat vielä melko yleisiä. Barzani heimo on pitänyt pitkään yllä vuohien metsästyskieltoa. Paikallisten mukaan alueella on havaittu myös persianleopardeja.


title: Barzan

text: Sharaf Khan Bidlisi mainitsi nykyisen Barzanin kirjassaan Sharafnama nimellä "Baziran" ja kirjoitti sen kuuluvan Bahdinanin mireille. 1840-luvulla suufilaiseen Naqshbandi-veljeskuntaan kuulunut šeikki Abdul Rahman asettui Barzaniin ja hänestä tuli Barzanien suvun ja heimon ensimmäinen edustaja. Barzaniin pyrittiin luomaan eräänlainen utopistinen yhteiskunta, jonne toivotettiin tervetulleeksi pakolaisia muilta alueilta. Barzanin barzanit joutuivat kuitenkin nopeasti yhteenottoihin lähiseudun voimakkaan zibarien heimon kanssa. Barzanin šeikit tulivat tunnetuiksi sotiessaan osittamastaan kyvykkyydestään ja uskonnollisina johtajina. Yksi heistä oli Mustafa Barzani, jonka vaatimaton hauta sijaitsee Barzanissa. Ennen vuotta 1991 kylä tuhoutui kaikkiaan 16 kertaa paikallisten ja keskushallinnon yhteenotoissa. Sittemmin se on jälleenrakennettu.


title: CGI (grafiikka)

text: CGI-grafiikka () on tietokoneohjelmalla tuotettua grafiikkaa, jota käytetään taiteena, painetussa mediassa, tv-ohjelmissa ja elokuvissa, videopeleissä ja tietokonesimulaatioissa. Erityisesti "CGI-animaatio" viittaa elokuvissa käytettyihin kohtauksiin.


title: CGI (grafiikka)

text: Tietokonekerroskuvaus käyttää tietokoneella luotuja kuvia.


title: CGI (grafiikka)

text: Tuotettu grafiikka voi pyrkiä fotorealismiin tai piirrosanimaation näköisyyteen. Eräänä tavoitteena fyysinen realismi tai aidonkaltainen liike.


title: CGI (grafiikka)

text: CGI-grafiikka on filmiteollisuudessa "visuaalisten efektien" (VFX) muoto, joka viittaa jälkituotannossa tekemiseen. Vastakohtana tälle ovat "erikoistehosteet" (SFX), jotka tehdään kuvausten aikana tekniikoilla kuten miniatyyrit, matte-maalaukset ja kameratoiminnot. "Jurassic Park" (1993) vakuutti jotkin elokuvantekijät että CGI-grafiikalla pystyttiin tekemään elävän näköistä kuvaa.


title: The Man (kappale)

text: The Man on yhdysvaltalaisen rockyhtye The Killersin kappale, joka julkaistiin ensimmäisenä singlenä yhtyeen viidenneltä albumilta "Wonderful Wonderful" (2017). ”The Man” ylsi Britannian singlelistalla parhaimmillaan sijalle 76.


title: The Man (kappale)

text: Kappale julkaistiin 14. kesäkuuta 2017 digitaalisena latauksena ja suoratoistona ja sen musiikkivideo kaksi viikkoa myöhemmin videopalvelu YouTubessa.


title: Tuuliot

text: Tuuliot ("Ifloga") on asterikasvien (Asteraceae) heimoon kuuluva kasvisuku. Sukuun kuuluu 16 lajia.


title: Tuuliot

text: Tuuliot muistuttavat tuulenlentoja eli sykerötuulenlentoja ("Filago").


title: Vällykit

text: Vällykit ("Lasiopogon") on asterikasvien (Asteraceae) heimoon kuuluva kasvisuku. Sukuun kuuluu yhdeksän lajia.


title: Vällykit

text: Vällykkien ("Lasiopogon") suvun tieteellinen nimi on eläinkunnassa yhden petokärpässuvun tieteellinen nimi.


title: Lasiopogon

text: Lasiopogon on tieteellinen suvun nimi, joka voi tarkoittaa kasvisukua tai hyönteissukua.


title: Syke (SIG:n albumi)

text: Syke on raisiolaisen SIG-yhtyeen huhtikuussa vuonna 1983 julkaisema studioalbumi. Albumin tunnetuimmat kappaleet ovat on "Älä sinä huoli" ja "Lapsuus & lapsellisuus".


title: Syke (SIG:n albumi)

text:
Sigin suosio laski levyn julkistamisen aikoihin.
Levyä myytiin noin 8000-10000 kappaletta. Mutta syntikkapop-kappale "Älä sinä huoli" oli Radion Jokamiehen soittolistalla pitkään kärkisijalla.


title: Syke (SIG:n albumi)

text: Albumi nousi Suomen virallisen listan sijalle 16, ja pysyi listalla yhteensä seitsemän viikkoa .


title: Syke (SIG:n albumi)

text: Kaikki kappaleet säveltänyt ja sanoittanut Matti Inkinen, ellei toisin mainittu.


title: Hamed Abdel-Samad

text: Hamed Abdel-Samad (s. 1. helmikuuta 1972 Kairo) on saksalais-egyptiläinen politiikan tutkija ja kirjailija.


title: Hamed Abdel-Samad

text: Abdel-Samad syntyi egyptiläisille vanhemmille 1. helmikuuta 1975 Kairossa. Hän oli perheen viidestä lapsesta kolmas. Abdel-Samadin isä oli sunnimuslimi ja imaami.


title: Hamed Abdel-Samad

text: Vuonna 1995 Abdel-Samad muutti Saksaan ollessaan 23-vuotias. Pian saapumisensa jälkeen hän meni naimisiin itseään 18 vuotta vanhemman opettajan kanssa.


title: Hamed Abdel-Samad

text: Abdel-Samad nousi Saksassa julkisuuteen vuonna 2009 kirjoitettuaan teoksen "Mein Abschied vom Himmel" (). Abdel-Samadin mukaan hän kirjoitti kirjan oppiakseen ymmärtämään omaa elämäänsä liittyvät ristiriitaisuudet. Kirjan tarkoituksena ei ole tarjota ratkaisua islamilaiseen kulttuuriin, mutta ei myöskään kehottaa ketään hylkäämään islaminuskoa. Kirjan julkaisu aiheutti Egyptissä vastustusta ja erimielisyyksiä. Abdul-Samadia vastaan esitettiin fatwa eli islamilaiseen kulttuuriin kuuluva uskonoppineen antama uskonnollinen lausuma tai tulkinta ja Abdel-Samad otettiin poliisin suojelukseen.


title: Hamed Abdel-Samad

text: Abdel-Samad vaatii, että Euroopassa asuvat muslimit harjoittaisivat uskontoaan ilman sharia-lakia, jihadismia, sukupuoleen perustuvaa erottelua, käännytystyötä ja "oikeutusmentaliteettia". Hän kritisoi saksalaista poliittista järjestelmää islamiin kohdistuvien pelkojen huomiotta jättämisestä suvaitsevaisuuden nimissä. Abdel-Samadin mukaan tämä pelkojen sivuuttaminen on aiheittanut paheksunnan kantaväestön keskuudessa.


title: Hamed Abdel-Samad

text: Abdel-Samad osallistui saksalaiseen islaminuskoa käsittelevään konferenssiin, joka pidettiin Saksan liittovaltion sisäasiainministerin Thomas de Maiziéren pyynnöstä.


title: Hamed Abdel-Samad

text: Syksyllä 2010 Abdel-Samad osallistui toimittaja Henryk M. Broderin kanssa 30 000 kilometrin mittaiselle ajomatkalle Saksan läpi viisiosaisessa televisiosarjassa.


title: Hamed Abdel-Samad

text: Egyptiläisen salafi-islamistisen kanavan Al-Hafezin 7. heinäkuuta 2013 lähettämässä haastattelussa egyptiläinen tiukanlinjan pappi ja Al-Azharin yliopiston professori Mahmoud Shaaban syytti Abdel-Samadia harhaoppisuudesta ja ilmoitti, että "hänet on tapettava vääräuskoisuudesta... ellei hän peru puheitaan." Shaaban totesi myös, että "sen jälkeen, kun hän on kohdannut todisteet, hänen tappamisensa on sallittua, jos Egyptin hallitus ei sitä tee."


title: Hamed Abdel-Samad

text: Vuonna 2015 Abdel-Samad käynnisti virallisella arabiankielisellä Youtube-kanavallaan ohjelman "Ṣundūq al-Islām" (eng. "Box of Islam"). Syyskuussa 2017 kanavalla oli yli 52 000 suosittelijaa ja yli 12,4 miljoonaa katselukertaa.


title: Hamed Abdel-Samad

text: Berliinin poliisi kuulusteli Abdel-Samadia väitetystä kapinanlietsomisesta vuonna 2016. Abdel-Samad ja saksalainen sanomalehti "Die Welt" kritisoivat tätä hyökkäyksenä sananvapautta vastaan.


title: Hamed Abdel-Samad

text: Egyptiläiset uutissivustot kertoivat sunnuntaina 24. marraskuuta 2013 Abdel-Samadin sieppauksesta, jonka takana olivat tuntemattomat henkilöt. Tämän jälkeen keskiviikkona 27. marraskuuta 2013 kuitenkin ilmoitettiin Abdel-Samadin tulleen uudestaan esiin. Abdel-Samadin äiti kielsi huhut sieppauksesta.


title: Sudet (albumi)

text:
Sudet on SIG:n studioalbumi, joka julkaistiin maaliskuussa vuonna 1981. Levyllä on mukana mm "Jos sä rakastat mua", "Tänä yönä" ja "Elämä vie minua".
"Metsurin koira" on parodia Jätkän humpasta.


title: Sudet (albumi)

text: Sigin "Sudet" levyä myytiin noin 20000 kappaletta.


title: Sudet (albumi)

text: Se debytoi Suomen virallisen listan (myyntilista) kymmenennellä sijalla, ja pysyi listalla yhteensä seitsemän viikkoa. . "Mitä Suomi soittaa"-kirjan mukaan myyntilistasijoitus oli 16, ja albumi pysyi listalla kuukauden ajan.


title: Sudet (albumi)

text: Kaikki kappaleet kirjoittanut Matti Inkinen, ellei toisin mainittu.


title: Ri Yong-ho

text: Ri Yong-ho (; s. 1956) on pohjoiskorealainen poliitikko ja diplomaatti. Hän on ollut Pohjois-Korean ulkoministeri vuodesta 2016.


title: Ri Yong-ho

text: Ri Yong-holla on pitkä ura ulkopolitiikassa ja häntä on kuvailtu ”taitavaksi neuvottelijaksi”. Hän aloitti uransa Pohjois-Korean ulkoministeriössä vuonna 1978. Hän on työskennellyt Zimbabwen ja Ruotsin suurlähetystöissä sekä ulkoasiainneuvoksena.


title: Ri Yong-ho

text: Syyskuun lopulla 2017 Ri Yong-ho syytti Yhdysvaltain presidenttiä Donald Trumpia ”sodan julistamisesta” Pohjois-Koreaa vastaan. Rin mukaan Pohjois-Korealla on oikeus ampua alas yhdysvaltalaiset pommikoneet.


title: Veijonen

text: Veijonen on sukunimi, joka on muun muassa seuraavilla suomalaisilla henkilöillä:


title: Monistus

text: Monistus, nykyään myös kopiointi tai tulostus, tarkoittaa paperisten dokumenttien jäljentämistä useampana samanlaisena kappaleena mutta melko pieninä määrinä. Suuremmat määrät samanlaisia dokumentteja on perinteisesti tuotettu painamalla ne painokoneella, mutta nykyisten digitaalisten tulostusmenetelmien ja tehokkaiden kopiokoneiden aikana pieniä ja suurempia kopiomääriä voidaan tuottaa kannattavasti samoinkin menetelmin.


title: Monistus

text: Johannes Gutenbergin keksittyä painokoneen 1400-luvun lopulla monistamisen vaihtoehtoina olivat pitkään käsin kopiointi ja painaminen. 1700-luvun lopulta 1800-luvulle muun muassa Benjamin Franklin yritti kehittää konttoreissa ja kanslioissa käytettäviä pienen painokoneen tapaisia "pienoisprässejä" asiakirjojen monistamiseen.


title: Monistus

text: "Hiilipaperin" kehitti 1800-luvun alkuvuosina Ralph Wedgwood, joka askarteli samoihin aikoihin myös sokeain kirjoituskoneen stylografin eli noktografin parissa. Hiilipaperilla saatiin käsin kirjoitetusta dokumentista, esimerkiksi lähtevästä kirjeestä, yksi tai pari kopiota arkistoitavaksi. Suureen suosioon hiilipaperi nousi kirjoituskoneen keksimisen myötä, jolloin sen laatu myös parani. 1960-luvulta valokopiointi alkoi syrjäyttää hiilipaperia, ja pian myös kirjoituskone sai antaa tietä tietokoneelle.


title: Monistus

text: Monistamisen vahapaperilla ja aniliinimusteella keksi vuonna 1874 italialainen Eugenio de Zuccato, jonka keksintöä kehitti edelleen Thomas Alva Edison. Aluksi vahamonistuskoneen tarvitsemat originaalit raaputettiin erikoiskynällä vahapaperiin, kunnes 1880-luvulla keksittiin vahapaperi jolle voitiin lyödä teksti kirjoituskoneella. Käsin veivattavia tai sähkökäyttöisiä vahamonistuskoneita käytettiin muun muassa pienlehtien monistamiseen 1970-luvulle asti, jolloin valokopiointi tai pienet offsetpainokoneet kehittyivät paremmiksi vaihtoehdoiksi.


title: Monistus

text: Spriikopiokone oli 1920–luvulta 1970-luvulle käytössä ollut vaihtoehto, joka tuotti alkoholilta tuoksuvia, haalean violetin värisellä pehmeärajaisella tekstillä varustettuja monisteita. Menetelmässä monistettava teksti kirjoitetaan kovapintaiselle liitupaperille, jonka alle on asetettu ns. hektografipaperi. Kynän tai kirjoituskoneen kirjasimien painamana alemmasta paperista siirtyy väriä liitupaperin taustapuolelle niin, että sille muodostuu tekstin peilikuva. Kun spriimonistuskonetta pyöritetään, liukenee rummulla olevasta tekstistä väriä spriillä kostutettuihin paperiarkkeihin.


title: Monistus

text: Lämmön vaikutuksesta tummuva lämpöpaperi oli suosituimmillaan 1980-luvun puolessavälissä faksilaitteen tulostuspaperina ja vielä nykyäänkin kassakoneiden kuittipaperina. Muuten se ei juuri yleistynyt monistus- tai tulostuskäytössä. Lämpöpaperin teksti tuhoutuu helposti lämmön tai valon vaikutuksesta tai muilla tavoin niin, että kauppojen kassakoneiden antamia takuukuitteja kehotetaan säilyttämään muualla kuin muovitaskuissa.


title: Monistus

text: Fotostaatiksi kutsutaan jäljennöskameraa, jolla otetaan kuva kirjan sivusta tai muusta dokumentista ja kehitetään siitä kemiallisin valokuvausmenetelmin jäljennös. Puhekielessä fotostaatiksi kutsuttiin myös näin saatua jäljennöstä. Myöhempää reprokameraa muistuttavia fotostaattikameroita alkoivat valmistaa 1900-luvun alussa yhdysvaltalaiset Rectigraph ja Kodakin tytäryhtiö Photostat, joka antoi nimen menetelmälle. Filmin sijasta jäljennös valotettiin suoraan valoherkälle paperille joko alkuperäiseen tai muuhun haluttuun kokoon. Fotostaattitekniikalla tehtiinkin usein yksittäisiä suuria valokuvasuurennoksia esimerkiksi messu- tai ulkomainoskäyttöön. Nykyisin tällaiset suurennokset tehdään pääasiassa isoilla tulostimilla.


title: Etuosto-oikeus

text: Etuosto-oikeus on kiinteistön kaupan yhteydessä käytetty käsite jonkin asianosaisen osapuolen oikeudesta asettua ostajan edelle.


title: Etuosto-oikeus

text: Käsitettä käytetään Suomessa ja Ruotsissa varsinkin kunnan etuosto-oikeuden yhteydessä, kun kunta on lain mukaan oikeutettu ostamaan sisällään olevan kiinteistön alkuperäisen ostajan sijasta.


title: Etuosto-oikeus

text: Etuosto-oikeus esiintyy myös muissa yhteisöissä ja voi kohdistua myös immateriaalisiin oikeuksiin kuten mm. levityssopimuksiin. Jos tämä oikeus ei kohdistu tai virheellisesti kohdistuu muihin kuin laillisiin oikeudenomistajiin, voidaan heidän oikeudenmenetyksensä korvata. Sopimus voidaan jopa riitauttaa sillä perusteellä että myyjä on neuvotellut etuosto-oikeuden omistajan kanssa niin että sitä voidaan käyttää hyväksi.


title: Etuosto-oikeus

text: Kunnan etuosto-oikeudesta säädetään Suomessa etuostolaissa, Norjassa laissa leasing-oikeuksista (Lov om løysingsrettar) ja Ruotsissa laissa etuosto-oikeudesta (Lag om förköpsrätt).


title: Emil Danielssonin erämaa-ateljee

text: Emil Danielssonin erämaa-ateljee eli Pirunvuoren kivilinna on taiteilija Emil Danielssonin rakennuttama, vuonna 1906 valmistunut ateljee nykyisessä Sastamalan kaupungissa Rautaveden rannalla Pirunvuoren huipulla. Danielsson vietti kivilinnassa kesänsä usean vuosikymmenen ajan ja maalasi myös paljon Pirunvuoren maisemia.


title: Emil Danielssonin erämaa-ateljee

text: Kivilinna kuuluu valtakunnallisesti merkittäviin rakennettuihin kulttuuriympäristöihin. Rakennusta on peruskorjattu viimeksi 1997–1998, ja siellä voi vierailla kesäkuukausina.


title: Emil Danielssonin erämaa-ateljee

text: Emil Danielssonin rakennuttama kivilinna on rakennettu suurista ja karkeasti muotoilluista luonnonkivistä. Huvilan rakentamiseen käytetiin kylmämuurausta eli kivet liitettiin toisiinsa ilman laastia.


title: Emil Danielssonin erämaa-ateljee

text: Rakennuksen ulkomitat ovat 10x10 metriä, mutta sisällä lattiatilaa on vain reilut 5x5 metriä. Seinät ovat kokonaisuudessa pari metriä paksut, ja sisä- ja ulkoseinän välissä on eristyksenä hiekkaa.


title: Emil Danielssonin erämaa-ateljee

text: Huvila sijaitsee Rautaveden itärannalla Pirunvuoren laella Karkun–Tyrvään valtakunnallisesti arvokkaalla maisema-alueella. Pirunvuorelta on laaja näköala Rautaveden yli. Nähtävyyksiensä ansiosta se on ollut matkailukohde 1800-luvun puolivälistä lähtien. Pirunvuorelle ja Kivilinnalle johtaa Ellinvuoren hotellin pihasta reilun kilometrin mittainen polku. Huvilan ympäristössä on kivikkoista ”pirunpeltoa”.


title: Emil Danielssonin erämaa-ateljee

text: Taiteilija Emil Danielsson tuli vuonna 1903 viettämään kesää Karkun Heinooseen jo ennestään tuntemansa Hugo Johanssonin luo. Danielsson kiipeili tuolloin Pirunvuoden rinteillä ja ihastui alueeseen. Vuosina 1904–1905 hän teki Gabriel Engbergin ja Kaarlo Atran kanssa opintomatkan Italian ja Saksaan. Sen aikana Danielsson ilmeisesti päätti rakennuttaa Pirunvuorelle kivisen linnan asunnokseen.


title: Emil Danielssonin erämaa-ateljee

text: Danielsson palasi Euroopan-matkaltaan Karkkuun ja löysi Pirunvuoren koilliselta rinteeltä mieleisensä tonttipaikan. Rustitilallinen Paul Nurkka vuokrasi Danielssonille 12,5 aarin suuruisen tontin. Vuokra-ajaksi määriteltiin 50 vuotta ja vuosivuokraksi 10 markkaa.


title: Emil Danielssonin erämaa-ateljee

text: Huvilan rakennustyöt aloitettiin kesällä 1906. Rakennuskivet kerättiin paikalla olevasta pirunpellosta. Niitä muotoiltiin hieman, ja suurimmat kivet laitettiin alimmaiseksi. Kivet nostettiin paikalleen omatekoisella nostolaitteella. Kivilinnaa rakensi kolme miestä, ja syksyllä rakennus alkoi olla valmis. Sisätyöt viimeisteltiin myöhemmin, ja rakennus jaettiin välipohjilla kolmeen kerrokseen. Sisäseinät paneloitiin laudoilla ja tapetoitiin. Täysin valmiina ja kalustettuna rakennus oli kesällä 1913.


title: Emil Danielssonin erämaa-ateljee

text: Danielsson käytti huvilaa kesäateljeenansa. Hän maalasi siellä, ja siellä vieraili myös monia muitakin taiteilijoita. Kesällä 1912 Danielsson toi paikalle ensimmäistä kertaa myös tuoreen kihlattunsa Saga Andelinin.


title: Emil Danielssonin erämaa-ateljee

text: Danielsson maalasi vuosikymmenten ajan Pirunvuoren maisemia. Danielssonit asuivat kesät kivilinnassa vuoteen 1964 asti. Viimeisen kerran hän oli Pirunvuorella kesällä 1966. Hänen viimeinen työnsä oli keskeneräiseksi jäänyt "Maisema Pirunvuorelta". Hän kuoli keuhkosyöpään seuraavana kesänä.


title: Emil Danielssonin erämaa-ateljee

text: Kivilinna oli jo Danielssonin viimeisinä elinvuosina jäänyt vähälle hoidolle, ja hänen kuolemansa jälkeen se alkoi rapistua nopeasti. Sitä korjattiin ensimmäisen kerran kesällä 1972, jolloin rahoituksesta vastasivat Tyrvään seudun Museo- ja kotiseutuyhdisty ja Karkun kunta. Pärekatto oli alkanut jo aiemmin vuotaa, ja sisään päässyt vesi lahottaa rakenteita. Pärekaton päälle tehtiin pitävä huopakatto ja lahoja välipohjia korjattiin.


title: Emil Danielssonin erämaa-ateljee

text: Emil Danielssonin vaimo Aurora (Saga) saneli elokuussa 1975 lahjakirjan, jossa hän luovutti jo kivilinnan omistusoikeuden Tyrvään seudun Kotiseutuyhdistykselle. Kivilinna oli kotiseutuyhdistykselle liian iso pala, sillä sen korjaamista olisi pitänyt jatkaa. Se oli kuitenkin yhdistykselle ylivoimainen urakka. Se ottikin 1980-luvun lopulla yhteyttä Vammalan kaupunkiin, johon Karkku oli liitetty. Kaupunginhallitus ja -valtuusto päättivät ottaa huvilan lahjoituksena vastaan. Rakennus siirtyi Vammalan kaupungille helmikuussa 1990.


title: Emil Danielssonin erämaa-ateljee

text: Erämaa-ateljee kuului Museoviraston ja ympäristöministeriön vuonna 1993 tekemään Valtakunnallisesti merkittävät kulttuurihistorialliset ympäristöt -inventointiin. Rakennus oli edelleen mukana Museoviraston uudemmassa vanhan korvanneessa Valtakunnallisesti merkittävät rakennetut kulttuuriympäristöt Suomessa -inventoinnissa.


title: Emil Danielssonin erämaa-ateljee

text: Vammalan kaupunki alkoi valmistella kivilinnan peruskorjausta. Opetusministeriö myönsi kesäkuussa 1996 korjaustöihin 150 000 markkaa. Lisäksi rahoitusta tuli Euroopan unionin aluekehitysrahastolta, mutta päävastuu rahoituksesta oli kaupungilla. Peruskorjaus aloitettiin syksyllä 1997 ja avajaiset pidettiin syyskuussa 1998.


title: Emil Danielssonin erämaa-ateljee

text: Sastamalan kaupunki pitää linnaa auki kesäisin, ja siellä on myös silloin vaihtuvia taidenäyttelyitä. Vuonna 2015 rakennuksessa vieraili ennätyksellisesti noin 3 250 kävijää.


Euroopan hybridiuhkien torjunnan osaamiskeskus (lyh. hybridiosaamiskeskus tai hybridikeskus; ) on Helsingissä sijaitseva laitos, jonka tavoite on vahvistaa kokonaisturvallisuusajattelua kansallisesti, Euroopan Unionissa ja kansainvälisessä yhteistyössä. Keskeisenä tavoitteena on lisätä tietoisuutta hybridiuhkista ja yhteiskuntien haavoittuvuuksista, joita voidaan hyödyntää hybridioperaatioissa. Keskukseen voivat liittyä Euroopan unionin ja NATO:n jäsenvaltiot. Keskus aloitti toimintansa syyskuun alussa 2017, sen väliaikaisena johtajana toimii Matti Saarelainen. Hybridiuhkien torjunnan osaamiskeskuksen tutkimusjohtajaksi tuli Hanna Smith.
Keskuksen perustamisasiakirjan allekirjoittivat 11. huhtikuuta 2017 Helsingissä Suomi, Ruotsi, Iso-Britannia, Latvia, Liettua, Puola, Ranska, Saksa ja Yhdysvallat. Paikalla olivat myös EU:n ulkosuhdehallinnon ja Naton edustajat. Espanja, Norja ja Viro liittyivät keskukseen heinäkuussa 2017.


title: Euroopan hybridiuhkien torjunnan osaamiskeskus

text: Perustamisasiakirja on luonteeltaan yhteisymmärryspöytäkirja, eikä sitä oikeudellisesti sitomattomana tuotu eduskunnan hyväksyttäväksi. Keskus on asemaltaan julkinen oikeushenkilö, mutta ei ole osa Suomen valtiota, eikä se käytä Suomessa julkista valtaa, eikä sillä ole julkisia hallintotehtäviä. Suomen osallistumismaksu tulee valtion budjetista.


text: Naton apulaispääsihteeri Arndt Freytag von Loringhoven totesi avajaistilaisuudessa puheessaan, että Venäjä on keskuksen pääkohteita, joita se seuraa, ja valtioneuvoston entisen viestintäjohtajan Markku Mantilan mukaan Venäjä on keskuksen perustamisen syy.


text:
Venäjän ulkoministeri Sergei Lavrov on sanonut Venäjän olevan kiinnostunut yhteistyöstä keskuksen kanssa. Lavrovin mukaan hänen ja Suomen ulkoministerin Timo Soinin välisessä keskustellussa Soini olisi suhtautunut myönteisesti yhteistyöhön Venäjän kanssa. Lavrovin mukaan Venäjä voisi olla kiinnostunut, jos se virallisesti kutsuttaisiin. Ulkoministeri Soini kuitenkin sanoi, että asian otti esille Lavrov, eikä Soini kommentoinut asiaa vastapuolelle enempää. Venäjän ulkoministerin puheet asiasta osoittautuivat näin Venäjän yksipuolisiksi, värikkäiksi lausumiksi, joka voidaan nähdä osana maan informaatiovaikuttamisen yrityksiä.
EU:n ulkoasiainneuvosto antoi toukokuussa 2015 EU:n korkealle edustajalle tehtävän valmistella ehdotuksia hybridiuhkiin vastaamiseksi. Myös Eurooppa-neuvosto vaati kesäkuussa 2015 toimia hybridiuhkiin vastaamiseksi. Raporttien jälkeen ulkoasiainneuvosto julkaisi 19. huhtikuuta 2016 päätelmänsä, joissa jäsenvaltioita kehotettiin harkitsemaan osaamiskeskuksen perustamista.


text: Eurooppa-neuvoston puheenjohtaja, komission puheenjohtaja ja NATO:n pääsihteeri julistivat 8. heinäkuuta 2016 Varsovan huippukokouksessa tarpeen torjua hybridiuhkia ja myöhemmin EU:n ja NATO:n julistuksessa kehotettiin järjestöjen jäseniä osallistumaan keskuksen toimintaan. EU-ministerivaliokunta linjasi 27. tammikuuta 2016, että Suomi selvittää mahdollisen keskuksen perustamista.


text:
Suomen hallitus antoi 24. toukokuuta 2017 esityksen eduskunnalle laiksi Euroopan hybridiuhkien torjunnan osaamiskeskuksesta.
Laki tuli voimaan 1. heinäkuuta 2017.


text: Hybridiosaamiskeskuksesta säädetyn lain mukaan sillä on Suomessa lainkäytöllinen koskemattomuus, ellei se ole yksittäistapauksessa nimenomaisesti siitä luopunut. Vaikka keskus luopuisi koskemattomuudesta, se ei tarkoita suostumusta tuomion täytäntöönpanotoimiin, vaan tuomio on pantavissa täytäntöön vain, jos siihen on suostuttu erikseen.


text: Myös keskuksen johtokunnan jäsenillä, johtajalla ja keskuksen henkilöstöllä on Suomessa lainkäytöllinen koskemattomuus tehtävänsä perusteella antamiensa lausuntojen ja tekemiensä toimenpiteiden osalta.


text: Hybridiosaamiskeskuksen tilat ja omaisuus ovat niiden sijaintipaikasta ja haltijasta riippumatta vapautetut pakkotoimista Suomessa. Virkamiehellä tai muulla Suomessa julkista valtaa käyttävällä henkilöllä on pääsy keskuksen toimitiloihin virkatehtäviensä suorittamiseksi ainoastaan johtajan tai hänen nimeämänsä henkilön nimenomaisella suostumuksella.


text: Kaikki hybridiosaamiskeskuksen kokoama tieto on loukkaamatonta. Mitään keskukselle tai sen henkilöstölle osoitettuja viestejä ei saa tarkastaa ennakkoon tai valvoa.


text: Keskus on vapautettu kaikista välittömistä veroista Suomessa.


title: Betchworthin rautatieasema

text: Betchworthin rautatieasema on rautatieasema Betchworthin kylässä Surreyssä. Se sijaitsee North Downs Linen varrella.


title: Betchworthin rautatieasema

text: Asema avattiin 4. heinäkuuta 1849. Sitä käytti 16 640 matkustajaa kaudella 2015–2016.


title: Velhon morsian

text: Velhon morsian () on japanilainen manga, jonka on luonut Kore Yamazaki. Sarjaa julkaistaan Mag Gardenin Monthly Comic Garden -lehdessä. Sitä on ilmestynyt tähän mennessä 8 pokkarin verran. Suomessa mangaa julkaisee Punainen jättiläinen.


title: Velhon morsian

text: Sarja kertoo orvosta tytöstä nimeltä Chise Hatori, jolla on kyky nähdä yliluonnollisia asioita. Kallopäinen velho Elias Ainsworth ostaa hänet huutokaupasta ja ottaa hänet asumaan luokseen lähelle Lontoota. Chisestä tulee Eliaksen oppilas ja morsian.


title: Velhon morsian

text: Sarjasta tehty 24-osaisen animesarjan on tarkoitus alkaa lokakuussa 2017. Sarjasta on tehty myös kolmiosainen OVA.


title: Lucky Air

text: Lucky Air (, pinyin: Xiángpéng Hángkōng Gōngsī) on kiinalainen lentoyhtiö, jonka kotipaikka on Kunming Changshuin kansainvälinen lentoasema Kunmingissa, Yunnanin maakunnassa, Kiinassa. Lentoyhtiö perustettiin vuonna 2004. Se on nykyään Hainan Airlinesin tytäryhtiö.


title: Lucky Air

text: Lucky Air suunnitteli, että se lentäisi 17. tammikuuta 2018 lähtien ensin Kunmingista Chengduun ja jatkaisi sieltä lyhyen pysähdyksen jälkeen Helsinkiin. Lentoreittiä lennettäisiin Airbusin A330-laajarunkokoneilla kahdesti viikossa. Lentojen alkamisesta ei kuitenkaan huhtikuun alussa ollut edelleenkään varmuutta.


title: Indietronica

text: Indietronica (tunnettu myös nimellä indie electronic) on musiikin tyylilaji, joka yhdistää indiemusiikkia, electronicaa, rockia sekä popia keskenään. Tyypillisiä indietronicassa käytettäviä instrumentteja ovat muun muassa kosketinsoitin, syntetisaattori, sampleri sekä rumpukone.


title: Dreampop

text: Dreampop (tai dream pop) on vaihtoehtorockin alalaji, joka kehittyi Yhdistyneessä kuningaskunnassa 1980-luvun alussa. Dreampopissa on olennaista keskittyminen tunnelmaan ja tekstuuriin yhtä paljon kuin melodiaankin. Tyylilaji kehittyi vaihtoehtorockin lisäksi myös goottirockista.


title: Kivu

text: Kivu on alue Itä-Afrikan hautavajoamassa sijaitsevan Kivujärven ympärillä. Alue jakaantuu järven länsirannan Kongon demokraattisen tasavallan ja itärannan Ruandan kesken.


title: Kivu

text: Kongon demokraattisessa tasavallassa Kivun alue oli aiemmin yhtenäinen hallintoalue (region), jonka pääkaupunki oli Bukavu. Alue on jaettu 1986 Pohjois-Kivun, Etelä-Kivun ja Manieman maakuntiin (province).


title: Video Toaster

text: Video Toaster on NewTekin kehittämä laajennuskortti Amiga-tietokoneille, jota käytetään videotuotannossa. Kortti on julkaistu vuonna 1990. Kortin kehittivät Tim Jenison, Paul Montgomery ja Brad Carvey. Jenison oli aiemmin kehittänyt Amigalle videokaappauskortin nimeltä DigiView ja sen mukana seuraavan ohjelman DigiPaint.


title: Video Toaster

text: Kortin mukana seuranneen LightWave 3D-ohjelman olivat kehittäneet Allen Hastings ja Stuart Ferguson. Hastings oli aiemmin kehittänyt Amigalle VideoScape 3D -ohjelman. LightWave oli aluksi saatavilla vain Video Toasterin mukana, mutta tuli saataville erillisenä vuonna 1994. Joillekin asiakkaille LightWave oli varsinainen syy ostaa kortti.


title: Video Toaster

text: Korttia ja ohjelmaa on käytetty Babylon 5 -televisio-ohjelman teossa. NewTek on saanut Emmy Engineering Plaque -palkinnon vuonna 2003 ohjelmasta.


title: Video Toaster

text: Todd Rundgren oli yksi ensimmäisiä kortin käyttäjiä musiikkivideoiden teossa.


title: Video Toaster

text: Kortti on saanut Emmy-palkinnon teknisestä saavutuksesta.


title: Video Toaster

text: Kortin ja tietokoneen yhteishinta oli huomattavasti alhaisempi kuin esimerkiksi Silicon Graphicsin työasemien hinta vastaavana aikana, joka osaltaan teki yhdistelmästä suositun. Ammattilaistason järjestelmä saattoi maksaa 60 000 - 100 000 dollaria aiemmin kun taas Amigalla toimivan järjestelmän sai 10 000 - 15 000 dollarin hinnalla.


title: Video Toaster

text: Kortti oli kehitetty käytettäväksi NTSC-järjestelmässä, mutta brittiläinen "Amiga Format" -lehti testasi sitä konversiolaitteiden kanssa PAL-ympäristössä vuonna 1993.


title: Video Toaster

text: Alkuperäinen kortti julkaistiin käytettäväksi Amiga 2000:n kanssa koska aiemmat Amiga-mallit eivät olleet riittävän suuressa kotelossa.


title: Video Toaster

text: Kortista julkaistiin Amiga 4000:lle päivitetty versio Video Toaster 4000.


title: Video Toaster

text: Video Toaster Flyer on SCSI-ohjain suunniteltu käytettäväksi erityisesti Video Toasterin kanssa: laitteessa on kolme erillistä SCSI-ohjainta, joista kaksi on suunniteltu videodatan kanssa käyttöön ja kolmas audion kanssa.


title: Nonit

text: Nonit ("Morinda") on kasvisuku matarakasvien heimossa. Siihen kuuluu 112 lajia. Lajeihin sisältyy kaksi suomeksi nimettyä kasvia: noni ("Morinda citrifolia") ja tansaniannoni ("Morinda asteroscepa"). Noni on Aasiassa ja Australiassa alkuperäisenä kasvava puu, joka on tunnettu viljelykasvina, ravinto-, lääke- ja värikasvina.


title: Muurahaispallot

text: Muurahaispallot ("Myrmecodia") on kasvisuku matarakasvien heimossa. Siihen kuuluu 27 lajia.


title: Muurahaispallot

text: Muurahaispallojen ekologia on poikkeuksellinen. Ne ovat puiden epifyytteinä kasvavia muurahaiskasveja (myrmekofyyttejä), joilla on mutualistinen suhde (symbioottinen laajassa merkityksessä) puissa elävien muurahaisyhdyskuntien kanssa. Muurahaispallon varren turvonnut mukulamainen tyviosa on sisältä käytävien täyttämä ja houkuttelee muurahaiset pesimään kasvin sisällä. Varren piikkinen rakenne suojaa muurahaisia vihollisilta. Vastineeksi kasvi saa tarvitsemansa ravinteet muurahaisten kuljettamasta orgaanisesta aineksesta ja muurahaispesän jätteistä.


title: Muurahaispallot

text: Yhtä muurahaispallolajia, muurahaispalloa ("Myrmecodia echinata", syn. "M. tuberosa") viljellään huonekasvina.


title: Fredrik IV (täsmennyssivu)

text: Fredrik IV voi tarkoittaa seuraavia hallitsijoita:


title: Out from Out Where

text: Out from Out Where on brasilialaisen muusikon Amon Tobinin neljäs julkaisu Ninja Tune -levy-yhtiöllä. Useat albumin kappaleista liukuvat yhdessä, luoden albumille jatkuvan tunnelman. Kappaleille ”Verbal” ja ”Proper Hoodidge” tehtiin videoleikkeet. ”Verbalin” videon ohjasi Alex Rutterford ja ”Proper Hoodidgen” videon Corine Stübi. CD-levy sisältää parannellun version ”Verbal”-kappaleesta. Kappale ”Mighty Micro People” esiintyy videopelissä "", elokuvassa "What the Bleep Do We Know!?" sekä iOS-pelissä "Eliminate Pro". Vuonna 2010 albumille myönnettiin kultasertifikaatti Independent Music Companies Associationin toimesta, joka merkitsee vähintään 100 000 myytyä kappaletta ympäri Eurooppaa.


title: Yrjö Parrakas

text: Yrjö Parrakas tai Yrjö Rikas (, "Georg der Reiche"; 27. elokuuta 1471 Meissen – 17. huhtikuuta 1539 Dresden) oli Saksin herttua ja Meissenin rajakreivi vuosina 1500–1539. Hänet muistetaan Martti Lutherin ja uskonpuhdistuksen vastustajana.


title: Yrjö Parrakas

text: Yrjö Parrakkaan isä oli Albrekt Rohkea, joka sai vuoden 1485 Saksin jaossa Meissenin alueen ja herttuan arvon. Yrjöstä koulutettiin aluksi kirkonmiestä, mutta isoveljensä kuoltua hänet nimitettiinkin vuonna 1488 vain 17-vuotiaana herttuakunnan käskynhaltijaksi Albrektin ollessa sotaretkellä. Vuonna 1500 isänsä seuraajaksi tullut Yrjö vaihtoi viisi vuotta myöhemmin Freibergin ja Wolkensteinin nuoremman veljensä Henrikin perimään Friisinmaan käskynhaltijuuteen, jonka hän tosin myi vuonna 1515 Burgundin herttua Kaarlelle 100 000 floriinilla päästäkseen eroon kapinoivasta alueesta.


title: Yrjö Parrakas

text: Yrjö kannatti katolisen kirkon uudistamista ja suhtautui aluksi myötämielisesti reformaattorien aloitteisiin. Hän järjesti vuoden 1519 Leipzigin disputaation ja yhtyi vuoden 1521 Wormsin valtiopävillä esitettyihin valituksiin kirkon anekaupasta ja annaateista. Martti Lutherin ajauduttua avoimeen konfliktiin kirkon kanssa Yrjöstä tuli kuitenkin yksi Lutherin näkyvimpiä vastustajia Saksassa. Hän pyrki kaikin keinoin estämään luterilaisuuden leviämisen omassa valtakunnassaan, turvautuen sensuuriin ja karkotuksiin. Samaan aikaan hänen serkkunsa vaaliruhtinas Fredrik Viisas oli Lutherin tärkein suojelija ja myös hänen veljensä Henrik asettui uskonpuhdistajien puolelle. Kun Luther käänsi Raamatun saksaksi, Yrjö määräsi sihteerinsä Hieronymus Emserin tekemään kilpailevan saksannoksen, johon hän itse kirjoitti esipuheen. Yrjön johdolla Saksan katoliset ruhtinaat muodostivat vuonna 1525 niin sanotun Dessaun liiton.


title: Yrjö Parrakas

text: Yrjö Parrakas sai liikanimensä siitä, että jäätyään leskeksi vuonna 1534 hän lopetti partansa leikkaamisen. Hänen puolisonsa oli Puolan prinsessa Barbara, kuningas Kasimir IV:n tytär. Heidän poikansa kuolivat ennen isäänsä, joten kruunu periytyi Yrjön veljelle Henrikille.


title: Kiprusoff

text: Kiprusoff on sukunimi, joka on muun muassa seuraavilla suomalaisilla henkilöillä:


title: Elomo

text: Elomo on sukunimi, joka on muun muassa seuraavilla suomalaisilla henkilöillä:


title: Bjørg Vik

text: Bjørg Vik (11. syyskuuta 1935 Oslo, Norja – 7. tammikuuta 2018) oli norjalainen kirjailija ja näytelmäkirjailija.


title: Bjørg Vik

text: Bjørg opiskeli Journalistakademietissa ja on työskennellyt Porsgrunns Dagbladissa. Hänen esikoisteoksensa on 1963 ilmestynyt novellikokoelma "Søndag eftermiddag". Hän ollut Norsk Forfattersentrumin ja Pressens Faglige Utvalgin jäsen. 1960- ja 1970-luvulla Vikin teoksissa oli feministinen sävy, ja 1973 hän oli perustamassa aikakauskirja Sireneä.


title: Bjørg Vik

text: Vikin teoksia on käännetty yli 30 kielelle, ja hän on ollut kolme kertaa Pohjoismaiden neuvoston kirjallisuuspalkinnon ehdokkaana.


title: Bjørg Vik

text: Vikiltä on suomennettu kuunnelma "Tyttäret" ("Døtre", suom. Annika Idström, Yleisradio 1981).


title: NBA-kausi 2017–2018

text: NBA-kausi 2017–2018 on NBA-koripallosarjan 72. kausi. Runkosarja alkoi 17. lokakuuta 2017 ja päättyi 11. huhtikuuta 2018, jonka jälkeen käynnistyivät pudotuspelit. Golden State Warriors voitti toisen peräkkäisen mestaruutensa voitettuaan neljättä kertaa peräkkäin loppuotteluissa kohtaamansa Cleveland Cavaliersin 4–0-otteluvoitoin.Tasatilanteessa olevien joukkueiden järjestys sarjataulukossa määritetään seuraavasti:


title: NBA-kausi 2017–2018

text:
* divisioonan voittaja
lihavoitu ottelusarjan voittaja
"kursivoitu" joukkue, jolla kotikenttäetu


Luettelo Äänekosken julkisista taideteoksista ja muistomerkeistä sisältää Äänekosken kaupungissa olevat pysyvät patsaat, muistomerkit ja muistolaatat. Äänekoskeen on liitetty Äänekosken mlk sekä Konginkankaan, Suolahden ja Sumiaisten kunnat.


title: Sudet

text: Sudet voi tarkoittaa seuraavia:


title: Westeri

text: Westeri on Tampereelle Tesomajärven kaupunginosaan keväällä 2018 valmistunut liikekeskus. Pääliikkeenä toimii K-Supermarket Westeri. Muita palveluja ovat Tampereen kaupungin hyvinvointikeskus johon sisältyy Tesoman kirjasto, Tesoman nuorisokeskus, hammashoitola, neuvola ja terveysasema, Fimlab, Kotipizza, Linkosuon kahvila, Pizza Hut, Posti, Studio Tiiu, Subway, Tesoman apteekki, Tokmanni ja Ravintola Asahi.


title: 21 tuuman torpedo (Britannia)

text: 21 tuuman torpedo on suurin Britanniassa suunniteltu ja/tai valmistettu ja Britannian kuninkaallisen laivaston pinta-aluksissa ja sukellusveneissä käytössä ollut torpedo, jonka halkaisija on 21 tuumaa. Tämän kokoisten torpedojen valmistus alkoi hieman ennen ensimmäistä maailmansotaa.


title: 21 tuuman torpedo (Britannia)

text: Ensimmäistä 21 tuuman torpedoa valmistettiin sekä lyhyenä että pitkänä versiona. Lyhyt () oli pituudeltaan 5,45 metriä ja pitkä () 7,04 metriä. Kummankin taistelulataus oli 200 naulaa, mikä kasvatettiin myöhemmin 225 naulaan.


title: 21 tuuman torpedo (Britannia)

text: Mark II oli pääasiassa hävittäjissä käytössä ollut 21 tuuman torpedo, joka otettiin käyttöön vuonna 1914. Torpedon nopeus oli laskettu 45 solmuun toimintavarmuuden parantamiseksi yli 3000 jaardin matkalla. Torpedosta tehtiin parannettu versio Mark II, joka oli käytössä taistelulaivoilla ja taisteluristeilijöillä. Torpedon toimintamatka oli 4,1 kilometriä 45 solmun nopeudella.


title: 21 tuuman torpedo (Britannia)

text: Mark IV otettiin käyttöön vuonna 1912 hävittäjillä ja muilla pinta-aluksilla.


title: 21 tuuman torpedo (Britannia)

text: Mark V oli käytössä A ja B-luokkien hävittäjillä sekä Kent-luokan risteilijöillä.


title: 21 tuuman torpedo (Britannia)

text: Mark VII oli suunniteltu 1920-luvun puolivälissä raskaille risteilijöille. Voimanlähteenä torpedoissa oli hapella rikastettu ilma.


title: 21 tuuman torpedo (Britannia)

text: Vuonna 1925 suunniteltu Mark VIII otettiin käyttöön vuonna 1927 ja sen paino oli 1 566 kilogrammaa, mistä taistelukärjen osuus oli 340 kg. Torpedon pituus oli 6,58 metriä. Toimintaetäisyys oli 4 570 metriä 40 solmun nopeudella.


title: 21 tuuman torpedo (Britannia)

text: Suuremmalla 327 kg taistelukärjellä varustetun parannetun version Mark VIII nopeus maksimitoimintaetäisyyden pysyessä samana kasvoi 45,6 solmuun. Toinen parannettu versio Mark VIII toimintaetäisyys oli 6Nbsp;400 metriä 41 solmun nopeudella ja taistelukärjen räjähdysaine oli vaihdettu Torpexiin, mitä oli 365 kg.


title: 21 tuuman torpedo (Britannia)

text: Mark IX esiintyi ensimmäisen kerran vuonna 1930 ja sitä parannettiin vuonna 1939. Se oli käytössä Leander-luokan risteilijöissä ja sen jälkeen valmistetuissa risteilijöissä sekä A-luokan hävittäjistä alkaen hävittäjissä.


title: 21 tuuman torpedo (Britannia)

text: Mark X otettiin käyttöön vuodesta 1939 alkaen sukellusveneissä, moottoritorpedoveneissä ja hävittäjissä.


title: 21 tuuman torpedo (Britannia)

text: Akkukäyttöinen torpedo, jossa taistelulatauksena 322 kg TNT:tä. Torpedo otettiin käyttöön toisessa maailmansodassa hävittäjillä.


title: 21 tuuman torpedo (Britannia)

text: Mark 12 tunnettiin ensin koodinimellä Ferry ja sitten Fancynä. Torpedoa ei kuitenkaan koskaan otettu tuotantoon. Vuodesta 1952 suunnitellussa torpedossa oli taistelukärjessä 340 kg torpexia ja sen voimanlähteenä oli HTP, mikä mahdollisti 5 kilometrin toimintamatkan 28 solmun nopeudella.


title: 21 tuuman torpedo (Britannia)

text: Koodinimellä Bidder suunniteltu akkukäyttöinen torpedo Mark 20 oli varustettu passiivisella etsimellä. Torpedosta oli kaksi versiota 20E pinta-aluksille ja 20S sukellusveneille. Pinta-alus versio poistui nopeasti käytöstä ohjelmointivaikeuksien vuoksi ja sukellusveneissä torpedo korvattiin 1980-luvulla Tigerfishillä.


title: 21 tuuman torpedo (Britannia)

text: Short Sturgeon sukellusveneidentorjuntalentokoneelle suunniteltu aktiivi/passiivi kaikuluotaimella ohjautuva torpedo. Projekti peruutettiin, mutta etsin siirrettiin Tigerfishiin.


title: 21 tuuman torpedo (Britannia)

text: Vickersin suunnittelema lankaohjattu Mark 20.


title: 21 tuuman torpedo (Britannia)

text: Vuonna 1971 palvelukseenotettu lankaohjattu Mark 20, joka oli vanhentuneesta teknologiastaan huolimatta käytössä kunnes Tigerfish saatiin käyttöön.


title: 21 tuuman torpedo (Britannia)

text: Ensimmäinen Tigerfish saatiin palvelukseen vuonna 1980 ja ne poistettiin vuonna 2004. Torpedosta valmistui useita eri versioita.


title: QF 2 naulan Mk II

text: QF 2 naulan Mk II oli brittiläinen 40 millimetrin nestejäähdytteinen Vickers-Maxim mekanismilla varustettu ilmatorjuntatykki. Ase oli lähinnä suurennettu versio Vickersin QF 1 naulan Maxim tykistä.


title: QF 2 naulan Mk II

text: Britannian kuninkaallinen laivasto tilasi vuonna 1915 risteilijöille ja sitä pienemmille aluksille soveltuvan ilmatorjunta-aseen. Alun perin aseessa käytettiin käsisyöttöisiä kankaiseen vyöhön ladattuja ammuksia, mikä myöhemmin korvattin metallilinkeistä koostuvilla vöillä. Skaalaus jätti sulkujärjestelmän mekaniikan heikohkoksi ja vikaherkäksi.


title: QF 2 naulan Mk II

text: Tykkejä valmistettiin noin 7 000 kappaletta ja sitä käytettiin keisarillisen Japanin laivastossa nimellä 40 mm/62 "HI" Shiki. Lisäksi ase oli käytössä Italian kuninkaallisessa laivastossa ja Suomen laivastossa.


title: Birkdalen rautatieasema

text: Birkdalen rautatieasema on rautatieasema Birkdalen lähiössä Southportissa, Merseysidessa. Se sijaitsee Merseyrailin Northern Linen varrella.


title: Birkdalen rautatieasema

text: Asema avattiin vuonna 1851. Se sai uudeksi nimekseen Birkdale Park huhtikuussa 1854, mutta alkuperäiseen nimeen palattiin huhtikuussa 1865. Asemaa käytti 999 758 matkustajaa kaudella 2015–2016.


title: Greenled

text: Greenled Oy on suomalainen valaisimia valmistava ja toimittava yritys.


title: Greenled

text: Greenledin toiminta-alueena on koko Suomi. Valaisimet valmistetaan Kempeleen tehtaalla ja lisäksi yhtiöllä on toimipaikat Vantaalla ja Tampereella. Tytäryhtiöt Greenled GmbH sijaitsee Speyerissa, Saksassa sekä Greenled Ab Trollhättanissa, Ruotsissa.


title: 3-kinuklidinoli

text: 3-kinuklidinoli (CHNO) on heterosyklisiin alkoholeihin kuuluva orgaaninen yhdiste. Yhdistettä voidaan käyttää muun muassa lääkeaineiden valmistukseen ja katalyyttinä orgaanisen kemian synteeseissä.


title: 3-kinuklidinoli

text: Huoneenlämpötilassa 3-kinuklidinoli on väritöntä kiteistä ainetta. Se liukenee hyvin veteen ja polaarisiin orgaanisiin liuottimiin kuten etanoliin. Asetoniin ja bentseeniin 3-kinuklidinoli liukenee heikommin. 3-kinuklidinolilla on verenpainetta alentavia ominaisuuksia. 3-kinuklidinoli on kiraalinen yhdiste ja sillä on R- ja S-enantiomeerit.


title: 3-kinuklidinoli

text: 3-kinuklidinolin valmistus perustuu 3-kinuklidinonin pelkistämiseen. Yleensä pelkistys suoritetaan vedyttämällä, ja tämän jälkeen enantiomeerit erotetaan resoluutiolla. On kehitetty myös stereospesifisiä vedytysmenetelmiä. Tämän lisäksi pelkistykseen on tutkittu bioteknillisiä menetelmiä käyttäen hyödyksi mikrobien ketoreduktaasientsyymejä. 3-kinuklidinolia voidaan käyttää lääkeaineiden kuten revatropaatin, sevimeliinin ja talsaklidiinin valmistamiseen. Lisäksi siitä voidaan valmistaa kemiallisena aseena käytettyä 3-kinuklidinyylibentsilaattia. Orgaanisen kemian synteeseissä yhdistettä voidaan käyttää Baylis–Hillman-reaktion katalyyttinä, estereiden synteesissä ja eräiden aldehydien hapetuksissa.


title: QF 2 naulan Mk VIII

text: QF 2 naulan Mk VIII oli Britannian kuninkaallisen laivaston 40 millimetrin ilmatorjuntatykki.


title: QF 2 naulan Mk VIII

text: Laivasto havaitsi nopeasti ampuvan moniputkisen lähitorjunta-aseen tarpeen. Aseen suunnittelu alkoi vuonna 1923 ja se pohjautui edeltäneeseen QF 2 naulan Mk II -tykkiin. Etuna työssä oli se, että ensimmäisen maailmansodan aikaisissa varastoissa oli runsaasti 2 naulan tykin ammuksia. Rahoituksen puutteiden vuoksi suunnitellut aseet saatiin käyttöön vasta 1930-luvulla.


title: QF 2 naulan Mk VIII

text: Ensimmäiset asennukset olivat 11,8 - 17,35 tonnia. Kahdeksanputkiset Mark V ja Mark VI asennukset soveltuivat risteilijöihin ja niitä suurempiin aluksiin. Vuodesta 1935 alkaen toimitettiin neliputkista VII asennusta, joka oli puolet kahdeksanputkisesta asennuksesta. Neliputkinen asennus soveltui hävittäjiin ja niitä suurempiin aluksiin. Moniputkiset asennukset vaativat neljä erilaista asetta ja niitä kutsuttiin lempinimellä Chicago Piano.


title: QF 2 naulan Mk VIII

text: Yksiputkiset manuaalinen Mark VIII ja sähkötoiminen Mark XVI olivat myös laajalti käytössä. Niitä sijoitettiin pääasiassa keveisiin saattajiin kuten korvetteihin ja rannikkopuolustusaluksiin kuten moottoritykkiveneisiin.


title: Levator

text: Levator Oy on Hangossa sijaitseva raskas hitsaava konepaja, joka valmistaa nostureita, offshore-rakenteita, tuulivoimaloiden komponentteja sekä muita järeitä teräsrakenteita. Yhtiö työllistää suoraan ja välillisesti yhteensä noin 100 henkilöä.


title: Levator

text: Nostureiden ja muiden raskaiden teräsrakenteiden valmistaminen aloitettiin Hangossa vuonna 1969, kun Kone Oy perusti tehtaan Hangon Koppnäsiin. Sittemmin tehdas on kehittänyt toimintaansa ja muuttanut omistajaa ja on tunnettu vuodesta 1994 nimellä Levator Oy. Toimitusjohtajana toimii Petri Metsola.


title: Run for Cover (kappale)

text: Run for Cover on yhdysvaltalaisen rockyhtye The Killersin kappale, joka julkaistiin toisena singlenä yhtyeen viidenneltä albumilta "Wonderful Wonderful" (2017).


title: Run for Cover (kappale)

text: Kappale julkaistiin 28. heinäkuuta 2017 digitaalisena latauksena ja suoratoistona ja sen musiikkivideo saman vuoden elokuussa videopalvelu YouTubessa.


Kunming Changshuin kansainvälinen lentoasema on lentoasema Yunnanin maakunnan pääkaupunki Kunmingissa, Kiinassa. Lentoasema sijaitsee Changshuin kylässä, Guandun kaupunkipiirissä, Kunmingissa. Matka Kunmingin keskustaan linnuntietä on noin 25 kilometriä.


title: Kunming Changshuin kansainvälinen lentoasema

text: Vuonna 2016 se oli Kiinan 5. vilkain lentoasema noin 42 miljoonalla matkustajalla.


text: Lucky Airilla oli suunnitelma aloittaa lennot ensin Kunmingista Chengduun ja jatkaa sieltä lyhyen pysähdyksen jälkeen Helsinkiin 17. tammikuuta 2018 lähtien. Lentoreittiä lennetään Airbusin A330-laajarunkokoneilla kahdesti viikossa. Mutta tämä suunnitelma ei ole toteuttunut.


title: Laver Cup

text: Laver Cup on kansainvälinen tennisturnaus miehille, joka pelataan kovilla sisäkentillä kahden joukkueen − Euroopan ja maailman − välillä. Ensimmäinen turnaus järjestettiin vuonna 2017, ja se on tarkoitus järjestää vuosittain (paitsi olympiavuosina) kaksi viikkoa Yhdysvaltain avointen jälkeen. Kilpailupaikka vaihtuu myös joka vuosi. Turnaus on nimetty australialaisen tennispelaajan Rod Laverin mukaan.


title: Laver Cup

text: Kolme päivää kestävässä turnauksessa pelataan joka päivä kolme kaksinpeliä ja yksi nelinpeli. Ensimmäisenä päivänä voitosta tienaa yhden pisteen, toisena päivänä kaksi pistettä ja viimeisenä päivänä kolme pistettä. Turnaukseen valitaan kuusi huippupelaajaa Euroopasta, jotka pelaavat kuutta vastustajaa vastaan muualta maailmasta.


title: Laver Cup

text: Ensimmäisenä kolmena järjestyskertana joukkueiden kapteeneina toimivat entiset tennispelaajat Björn Borg Ruotsista (Eurooppa) ja John McEnroe Yhdysvalloista (maailma).


title: Laver Cup

text: Turnaus järjestettiin ensimmäisen kerran 22.−24. syyskuuta 2017 Prahassa seuraavilla joukkueilla.


title: Frederick Lewis Maitland

text: Frederick Lewis Maitland (7. syyskuuta 1777 – 30. marraskuuta 1839) johti Britannian kuninkaallisen laivaston linjalaiva HMS Bellerophonia ja osallistui Waterloon taisteluun vuonna 1815 HMS Bellerophonin päällikkönä. Ranskan keisari Napoleon antautui hänelle 15. heinäkuuta 1815.


title: Kauhun kiskot

text:
Kauhun kiskot ("Terror Train") on Roger Spottiswooden ohjaama ja T.Y. Draken käsikirjoittama kanadalais-yhdysvaltalainen kauhuelokuva vuodelta 1980. Elokuvan pääosissa näyttelee Jamie Lee Curtis ja Ben Johnson.
Elokuva on ohjaaja Roger Spottiswooden debyyttiohjaus.


title: Kauhun kiskot

text: Oppilaskunta päättää järjestää kaikkien aikojen villeimmät yliopiston päättäjäisjuhlat junassa. Junan kiitäessä raiteilla kyydissään juhlivia opiskelijoita, on kyydissä myös kutsumaton vieras, jolle juhlat junassa ovat yhtä murhaa.


title: Toni Basil

text: Antonia Christina Basilotta (s. 22. syyskuuta 1943), joka tunnetaan paremmin taiteilijanimeltään Toni Basil, on yhdysvaltalainen laulaja-lauluntekijä, näyttelijä, elokuvantekijä, elokuvaohjaaja, koreografi ja tanssija. Hänet tunnetaan parhaiten miljoonia myyneestä hittikappaleestaan ”Mickey” vuodelta 1982. Se sijoittui muun muassa Billboard Hot 100 -listan sijalle 1.


title: Wrecking

text: Wrecking voi viitata seuraaviin artikkeleihin


title: Arto Piispanen

text: Arto Piispanen (s. 1958 Tervola) on monipuolisesti jazz-musiikin alalla toimiva pianisti-kosketinsoittaja, jonka taidoille on ollut paljon kysyntää musiikin eri tyyleissä ja projekteissa. Piispanen aloitti 1970- luvulla itsenäisen musiikin opiskelun Pohjois-Suomen maaseudulla Suomussalmella progebändien, kuten Wigwam ja jazz-urkurien, kuten Jimmy Smithin innoittamana. Piispanen osallistui Ilpo Saastamoisen ja Edward Vesalan pitämille musiikkileireille, joiden myötä mukaan tulivat piano ja jazz-musiikki. Vuonna 1974 soitinvalikoimaan saapui Mini-Moog syntetisaattori, yksi ensimmäisistä Suomessa.


title: Arto Piispanen

text: Piispanen ehti opiskella vuoden yksityisesti Jussi Törnwallin johdolla klassista pianonsoittoa kunnes 1979 hänet kiinnitettiin Suomen ensimmäiseen kunnalliseen jazz-orkesteriin, Kajaani Big Bandiin. Ison yhtyeen solisteina vieraili tuolloin kotimaisia ja kansainvälisiä huippumuusikoita kuten Richie Cole ja Bob Stewart. Vuonna 1983 Piispanen vietti osan vuodesta New Yorkissa opiskellen Joanne Brackeenin ja Barry Harrisin johdolla.


title: Arto Piispanen

text: 1980-luvulla Piispanen keikkaili ja levytti ahkerasti artistien kuten Liisa Tavin, Pekka Tegelmanin, Jussi Tegelmanin ja Sakari Kuosmasen kanssa. Piispanen soitti myös konserteissa Nils-Aslak Valkeapään ja Ailu Gaupin, sekä myöhemmin myös Wimme Saaren ja Pohjantahti-yhtyeen kanssa saamelaiseen- ja muiden arktisten kansojen kansanmusiikkiin perustuvaa musiikkia. Yhteys saamelaiseen kulttuuriin kulkee hänellä sukuperintönä äidin puolelta. Kansanmusiikkiin perustuen toimi myös projekti viulisti Elektra Kurtisin kanssa, jossa hän soitti kreikkalaiseen kansanmusiikkiin perustuvaa jazzia.


title: Arto Piispanen

text: 1986 Piispanen oli mukana muusikkona Aki Kaurismäen lyhytelokuvassa Rocky IV ja myöhemmin elokuvissa Juha ja Toivon Tuolla Puolen. Vuosina 1988-1990 Piispanen asui Helsingissä ja oli mukana mm. Ryhmäteatterin tuotannossa Taru Sormusten Herrasta, Teatteri Avoimet Ovet produktiossa Lasimaalaus/Glassmalerei (kiertueet saksankielisiin maihin), soitti ja levytti mm. Eero Ojasen yhtyeen, Oiling Boiling Rhythm & Blues Bandin, Tuomari Nurmion, Ismo Alangon ja Toni Edelmannin kanssa.


title: Arto Piispanen

text: Vuonna 1990 Piispanen muutti Tampereelle, jossa hän edelleen asuu ja työskentelee. Yhteistyön jatkuessa edelleen Ilpo Saastamoisen johtaman Pohjantahti-yhtyeen kanssa, hänen uusia kokoonpanoja olivat tuolloin Anssi Tikanmäki Film Orchestra sekä Dave Lindholm Suomi Kerran. Piispasta työllistivät myös Tampere Big Band, Petri Nieminen Ensemble feat. Anu Komsi, Bluestroyers ja charanga-kokoonpano Ritmo Caliente, kaikki kokoonpanoja jotka toimivat edelleen aktiivisesti. Piispanen on myös vierailevana soolopianistina Tanssiteatteri MD:n ja koreografi Tommi Kittin Hyppy/The Leap-produktiossa, jonka musiikin on säveltänyt Iiro Rantala.


title: Arto Piispanen

text: Pyynikinlinnan säännöllinen jazz-konserttisarja on ollut ilmiö ja yhtye, jossa soittavat Piispasen lisäksi saksofonisti Masa Orpana, kitaristi Lauri Hannu ja basisti Ville Rauhala. Yhtye konsertoi nykyisin nimellä Jazzmuseo. Piispanen on säveltänyt musiikkia teattereille, tanssiteoksiin, TV-ohjelmiin ja -elokuviin. Vuonna 1996 Piispanen oli mukana perustamassa Tampereelle Teatteri Telakkaa, joka on valittu vuoden teatteriksi 2016 ja sai valtion palkinnon 2013.


title: Arto Piispanen

text: Piispanen on konsertoinut ympäri maailmaa eri kokoonpanojen kanssa, mm. Brasiliassa, Kanadassa, Japanissa, Malesiassa, St Kitts & Nevisissä, USA:ssa ja useimmissa Euroopan maissa.


title: Kuntiot

text: Kuntiot ("Gratiola") on ratamokasvien (Plantaginaceae) heimoon kuuluva kasvisuku. Sukuun kuuluu ainakin noin 30 lajia. Näiden lisäksi sukuun on kuvattu suunnilleen saman verran muitakin lajeja, mutta niiden taksonominen asema on toistaiseksi epäselvä.


title: Luettelo säteenseurantaohjelmistoista

text: Tämä on luettelo säteenseurantaohjelmistoista. Luettelo sisältää vain osan huomattavista ohjelmistoista.


title: Vaasan vanha hautausmaa

text: Vaasan vanha hautausmaa on vuonna 1864 perustettu hautausmaa Vaasassa. Vanhaa hautausmaata on kutsuttu myös Almanniemeksi (Almaudd) ensimmäisen sinne haudatun vainajan mukaan. Sen on suunnitellut kaupungininsinööri A.F. Berger.


title: Juhana Horjumaton

text: Juhana Horjumaton (; 30. kesäkuuta 1468 Meissen – 16. elokuuta 1532 Schweinitz, lähellä Wittenbergiä) oli Saksin vaaliruhtinas vuosina 1525–1532. Hän oli veljensä Fredrik Viisaan tavoin Martti Lutherin ja luterilaisen uskonpuhdistuksen tärkeä varhainen suojelija.


title: Juhana Horjumaton

text: Juhana oli Saksin vaaliruhtinas Ernstin neljäs poika. Isänsä kuoltua vuonna 1486 hän toimi vanhemman veljensä Fredrikin kanssahallitsijana ja peri vaaliruhtinaan arvon, kun Fredrik kuoli vuonna 1525 lapsettomana. Juhana oli jo tätä ennen omaksunut luterilaisuuden ja ryhtyi nopeasti kokoamaan Saksan luterilaisten ruhtinaiden liittoa, joka kykenisi vastustamaan katolisen kirkon ja keisari Kaarle V:n vastatoimia. Ensi töikseen hän muodosti Hessenin maakreivi Filip Jalomielisen kanssa niin sanotun Gothan liiton ja vuonna 1526 he muodostivat yhdessä muiden Pohjois-Saksan ruhtinaiden kanssa Torgaun liiton. Juhana antoi myös Lutherin suunnitella valtakuntaansa uuden kirkkojärjestyksen.


title: Juhana Horjumaton

text: Juhana esiintyi luterilaisten ruhtinaiden johtajana vuoden 1526 Speyerin valtiopäivillä ja onnistui taivuttelemaan keisarin eräisiin myönnytyksiin. Kun kyseiset myönnytykset peruutettiin vuoden 1529 toisilla Speyerin valtiopäivillä, Juhana oli yksi protestikirjeen allekirjoittajista ja siten yksi ”ensimmäisistä protestanteista”. Hän allekirjoitti myös vuoden 1530 Augsburgin tunnustuksen ja oli vuonna 1531 yhdessä Filip Jalomielisen kanssa Schmalkaldenin liiton pääperustaja. Hieman ennen kuolemaansa Juhana hyväksyi vuoden 1532 Nürnbergin valtiopäivillä uskonrauhan keisarin kanssa.


title: Juhana Horjumaton

text: Juhana Horjumattoman ensimmäinen puoliso oli Mecklenburgin Sofia, joka kuoli vuonna 1503 kolmen vuoden avioliiton jälkeen. Heidän ainoa lapsensa Juhana Fredrik seurasi isäänsä valtaistuimelle. Juhanan toinen puoliso oli Anhaltin Margareeta.


title: Twin Peaks: The Return

text: Twin Peaks: The Return on David Lynchin ja Mark Frostin luoma draamasarja. Se on jatkoa vuosina 1990–1991 esitetylle kulttimaineen saavuttaneelle "Twin Peaksille" Edeltäjänsä tavoin sarjan ovat luoneet sekä käsikirjoittaneet David Lynch ja Mark Frost sekä ohjannut Lynch.


title: Twin Peaks: The Return

text: "Twin Peaksin" ensimmäinen tuotantokausi esitettiin ensimmäistä kertaa Yhdysvalloissa 8. huhtikuuta – 23. maaliskuuta 1990. Mystinen draamasarja sai hyvän vastaanoton ja toinen tuotantokausi julkaistiin 30. syyskuuta 1990 – 10. kesäkuuta 1991. Televisiosarjaan perustuva David Lynchin ja Robert Engelsin käsikirjoittama sekä Lynchin ohjaama elokuva "Twin Peaks – Tuli kulje kanssani" sai ensi-iltansa 28. elokuuta 1992.


title: Twin Peaks: The Return

text: Toisen tuotantokauden esityksen aikana julkaistiin myös kolme sarjaan perustuvaa kirjaa; David Lynchin tyttären Jennifer Lynchin kirjoittama "Laura Palmerin salainen päiväkirja", Mark Frostin veljen Scott Frostin kirjoittama "Dale Cooperin omaelämäkerta" sekä David Lynchin, Mark Frostin ja Richard Saul Wurmanin kirjoittama "Twin Peaks: An Access Guide to the Town." Kirjoista kaksi ensimmäistä julkaistiin myöhemmin myös suomeksi.


title: Twin Peaks: The Return

text: 1990-luvun sarjaan ja kuvitteellisen Twin Peaksin kaupungin historiaan perustuva Mark Frostin kirjoittama kirja "Twin Peaks – salattu historia" julkaistiin 18. lokakuuta 2016.


title: Twin Peaks: The Return

text: 6. lokakuuta 2014 Showtime ilmoitti "Twin Peaksin" saavan jatkoa 9 jaksoisella minisarjalla. Vuoden 2015 huhtikuussa David Lynch kuitenkin kertoi irtisanoutuvansa sarjan ohjaamisesta rajallisen budjetin sekä muiden erimielisyyksien vuoksi. Toukokuussa osapuolet pääsivät yhteisymmärrykseen ja ilmoittivat "Twin Peaksin" palaavan 18 jaksoisella tuotantokaudella.


title: Twin Peaks: The Return

text: "Twin Peaksin" toisen tuotantokauden viimeisessä jaksossa Laura Palmer (Sheryl Lee) sanoo FBI-agentti Dale Cooperille (Kyle MacLachlan) tapaavansa hänet uudelleen 25 vuoden kuluttua ("I'll see you again in 25 years"). "Twin Peaks: The Return" oli tarkoitus julkaista vuonna 2016 jolloin tuotantokausien välillä olisi ollut 25 vuotta, todellisuudessa julkaisuväli oli 26 vuotta.


title: Twin Peaks: The Return

text: Kaikki jaksot on kirjoittanut David Lynch sekä Mark Frost ja ohjannut David Lynch.


title: Twin Peaks: The Return

text: 8. syyskuuta 2017 Rhino Records julkaisi kaksi soundtrack levyä; "Twin Peaks (Limited Event Series Original Soundtrack)" sisältää sarjaa ja sen edeltäjiä varten sävelletyt kappaleet, "Twin Peaks (Music From the Limited Event Series)" puolestaan sarjassa soitetut muut kappaleet. Sarjaan on säveltänyt musiikkia Angelo Badalamenti, kuten kahteen edeltävänkin "Twin Peaksin" tuotantokauteen.


title: Peter Nylander

text:
Peter Christian Nylander (s. 20. tammikuuta 1976 Tukholma, Ruotsi) on ruotsalainen entinen jääkiekkoilija. Hän oli pelipaikaltaan keskushyökkääjä, mutta osasi pelata myös laidassa. Nylander pelasi suurimman osan urastaan kotimaassaan Elitserienissä, jossa hän teki yhteensä 356 runkosarjaottelussa tehot 42+43=85 ja keräsi 146 jäähyminuuttia sekä 27 playoff-ottelussa tehot 2+3=5 ja keräsi 33 jäähyminuuttia. Nylander voitti Ruotsin-mestaruuden Brynäs IF:ssä vuonna 1999. Hän pelasi urallaan myös Suomessa, Pohjois-Amerikassa, Venäjällä, Norjassa, Tšekissä ja Iso-Britanniassa. Elite Prospects -sivuston mukaan Nylander oli hyvällä työmoraalilla varustettu roolipelaaja,
joka pelasi aina energisesti illasta toiseen. Hän oli myös hyvä laukoja, vaikka Nylanderia ei juurikaan tunnettu luontaisena maalintekijänä. Nykyään hän toimii AIK IF:n J20-junioreiden päävalmentajana SuperElitissä.


title: Peter Nylander

text: Nylander on Huddinge IK:n kasvatti. Hän debytoi seuran miesten joukkueessa Ruotsin I-divisioonassa vain 16-vuotiaana kaudella 1992–1993, jolloin Nylander teki 18 runkosarja- ja neljässä playoff-ottelussa neljä syöttöpistettä. Hän pelasi Huddingen I-divisioonajoukkueessa neljä kautta, kunnes Nylander siirtyi kaudeksi 1996–1997 Suomeen ja SM-liigajoukkue JyP HT:hen. Kaksi vuotta aiemmin aikana hänen isoveljensä Michael esiintyi samassa joukkueessa SM-liigan kaikkien aikojen ensimmäisenä ruotsalaispelaajana. Seuraavalla kaudella 1995–1996 liigassa esiintyivät Robert Nordmark ja Thomas Sjögren, mutta Peter Nylanderin kanssa SM-liigassa esiintyi samaan aikaan jo 24 muuta ruotsalaispelaajaa. Hänen ensimmäinen miesten pääsarjakautensa toi 47 runkosarja- ja neljässä playoff-ottelussa tehot 5+11=16. Nylander vahvisti myös JyP HT:n A-nuoria, jossa hän voitti kauden päätteeksi Suomenmestaruuden.


title: Peter Nylander

text: Kaudeksi 1997–1998 Nylander palasi kotimaahansa ja siirtyi Elitserien-joukkue Brynäs IF:ään. Hänen ensimmäinen kautensa siellä toi 46 runkosarjaottelussa tehot 4+5=9 ja kolmessa playoff-ottelussa yhden maalin. Kauden 1998–1999 päätteeksi Nylander voitti Ruotsin-mestaruuden. Kaudeksi 1999–2000 hän siirtyi Västerås IK:hon. Joukkue ajautui Kvalserieniin, putosi HockeyAllsvenskaniin ja ajautui lopulta konkurssiin. Kauden 2000–2001 Nylander aloitti Pohjois-Amerikassa ECHL-joukkue Augusta Lynxissä, josta hän siirtyi kuitenkin kesken kauden Venäjän Superliigan SKA Pietariin. Kaudella 2001–2002 Nylanderin tehot 5+6=11 riittivät joukkueen sisäisen pistepörssin neljänteen sijaan.


title: Peter Nylander

text: Nylander palasi kaudeksi 2002–2003 Brynäsiin. Hän ajautui joukkueen kanssa Kvalserieniin, mutta Brynäs onnistui kuitenkin säilyttämään sarjapaikkansa. Kauden 2004–2005 Nylander pelasi Elitserienin nousijajoukkue Mora IK:n riveissä. Kauden 2005–2006 kynnyksellä hän palasi SM-liigaan ja siirtyi vuoden mittaisella sopimuksella Saimaan Palloon. Nylander hankittiin ensisijaisesti paikkaamaan Morten Askin pitkäaikaista loukkaantumista. Kaudeksi 2006–2007 hän palasi taas kotimaahansa ja siirtyi Timrå IK:n paitaan. Nylander oli kymmenellä osumallaan joukkueen toiseksi paras maalintekijä Fredrik Wargin ja Anton Strålmanin kanssa.


title: Peter Nylander

text: Kaudeksi 2007–2008 Nylander siirtyi Venäjän Superliigan Amur Habarovskiin. Hän oli joukkueen kolmanneksi paras maalintekijä ja neljänneksi paras pistemies tehoilla 10+7=17. Kaudella 2008–2009 Superliigan korvasi KHL, jossa Nylander jatkoi pelejään Amurin kanssa. Hän jakoi tehoilla 11+7=18 joukkueen sisäisen maalipörssin voiton Oleg Belkinin kanssa ja sisäisen pistepörssin toisen sijan Jegor Baškatovin kanssa. Kesken kauden 2009–2010, joulukuussa 2009 Nylander palasi kotimaahansa ja Timrå IK:n riveihin.


title: Peter Nylander

text: Marraskuussa 2010 Nylander siirtyi viiden ottelun mittaisella sopimuksella Allsvenskan-joukkue Almtuna IS:ään oltuaan ilman sopimusta alkukauden 2010–2011. Tammikuussa 2011 hän siirtyi alustavasti kahden ottelun mittaisella sopimuksella sarjatasoa alemmas I-divisioonajoukkue Asplöven HC:hen. Tämän jälkeen Nylander siirtyi loppukaudeksi Norjan GET-ligaenin Lørenskog IK:hon. Joulukuussa 2011 hän siirtyi try-outille Tšekin Extraligan HC Litvínoviin oltuaan taas ilman sopimusta alkukauden 2011–2012. Nylander pelasi siellä kaksi ottelua, kunnes hän siirtyi tammikuussa 2012 loppukaudeksi Iso-Britannian EIHL-liigan Coventry Blazeen.


title: Peter Nylander

text: Lokakuussa 2012 Nylander siirtyi Allsvenskan-joukkue HC Vita Hästeniin oltuaan ilman sopimusta alkukauden 2012–2013. Kauden 2013–2014 päätteeksi hän lopetti pelaajauransa.


title: Peter Nylander

text: Nylander pelasi alle 20-vuotiaiden MM-kilpailuissa vuosina 1995 ja 1996, joista jälkimmäinen turnaus päättyi hopeaan ja ensimmäinen turnaus pronssiin. Vuoden 1996 turnauksessa hän oli Ruotsin paras maalintekijä neljällä osumallaan. Nylander pelasi myös alle 18-vuotiaiden MM-kilpailuissa vuosina 1993 ja 1994, joista molemmat turnaukset päättyivät Euroopan-mestaruuteen.


title: Peter Nylander

text: Kaudella 2016–2017 Nylander aloitti AIK IF:n J20-junioreiden päävalmentajana SuperElitissä. Joukkueen kausi päättyi pronssiin.


title: Peter Nylander

text: Nylanderin isoveli Michael on entinen jääkiekkohyökkääjä ja kaksinkertainen maailmanmestari, joka pelasi omalla urallaan pudotuspelit mukaan lukien yhteensä 967 NHL-ottelua. Michaelin pojista William Nylander pelaa NHL-joukkue Toronto Maple Leafsin ja Alexander Nylander Buffalo Sabresin organisaatiossa hyökkääjänä. Michaelin ja Peterin pikkuveli Thommy Nylander pelasi omalla urallaan Ruotsin alemmissa sarjoissa.


title: Henrik Hurskas

text: Henrik Hurskas (; 16. maaliskuuta 1473 Dresden – 18. elokuuta 1541 Dresden) oli Saksin herttua (joskus käytetty hallitsijanimeä Henrik IV) ja Meissenin rajakreivi (nimellä Henrik V) vuosina 1539–1541. Hän levitti lyhyenä hallitsijakautenaan luterilaisen uskonpuhdistuksen Saksi-Meisseniin.